Ε.Π.Ο.Σ. ΦΥΛΗΣ

09/11 Όρος Αιγάλεω: Σπήλαια Πάνα, Προκρούστη, Εξώστη, Τρωγλοδύτη Ι & ΙΙ, Τριών Οπών και Σχιστού
2025-11-09
09/11
Όρος Αιγάλεω: Σπήλαια Πάνα, Προκρούστη, Εξώστη, Τρωγλοδύτη Ι & ΙΙ, Τριών Οπών και Σχιστού
Μια διαδρομή από σπήλαιο σε σπήλαιο του όρους Αιγάλεω, με θέα στον Σαρωνικό και τη Σαλαμίνα σε μονοπάτια και χωματόδρομους.
Συνάντηση στις 08:30 στην Ι.Μονή Δαφνίου απ’ όπου αρχίζει η πεζοπορία μας μέσα σε πευκοδάσος. Πολύ σύντομα φτάνουμε από μονοπάτι στο σπήλαιο Πανός του όρους Αιγάλεω, ένα από τα σημαντικότερα για την αρχαιολογική του αξία με βάθος 11.5-μ. και πλάτος 7,80μ. όπου υπήρχε βωμός του Πάνα και των Νυμφών ενώ στα χριστιανικά χρόνια υπήρξε ασκηταριό. Συνεχίζουμε την πεζοπορία επιστρέφοντας για λίγο από το ίδιο μονοπάτι και πεζοπορούμε μέχρι το σπήλαιο του Προκρούστη σε ασαφές μονοπάτι για λίγο με αραιή βλάστηση. Η σπηλιά αυτή ενώ προσφέρει πανοραμική θέα στο στενό του Δαφνιού, δεν διακρίνεται εύκολα κι ούτε είναι εύκολα προσβάσιμη, άρα πληρούσε τις αναγκαίες προϋποθέσεις ασφάλειας για τον τρομερό ληστή τον Προκρούστη όπως θέλουν οι θρύλοι (χωρίς ίχνος ιστορικής αλήθειας βέβαια). Συνεχίζουμε την πεζοπορία μας και φτάνουμε στο σπήλαιο Εξώστης, βόρεια της κορυφής Κούκος του Αιγάλεω, σε υψόμετρο 230μ.Το σπήλαιο αποτελείται από θολωτή οροφή και έχει ανάχωμα μπροστά στην είσοδό του. Ανεβαίνουμε προς κορυφή για το σπήλαιο Tρωγλοδύτη I & II, βγαίνουμε σε ξέφωτο με υπέροχη θέα. Κατεβαίνοντας ακολουθούμε ωραίο βατό μονοπάτι μέσα σε πευκοδάσος , βλέπουμε το σπήλαιο Τριών Οπών, για να κατεβούμε στο σπήλαιο του Σχιστού στα 250μ. υψόμετρο στις ΝΔ κλιτύες του όρους Αιγάλεω με τοξωτή είσοδο μήκους 10μ.με θέα στη Σαλαμίνα. Αποτελείται από δύο ευρύχωρους θαλάμους, στο πρώτο θάλαμο υπάρχουν σκαλοπάτια λαξευμένα στο βράχο. Το συνολικό μήκος του σπηλαίου φτάνει τα 70 μ. και το πλάτος του τα 12-15 μ. Εδώ κατοικούσε ο αρχαιότερος κάτοικος της Αττικής, με θέα τη θάλασσα, κυνηγούσε στα δάση της περιοχής ελάφια και ψάρευε στα πλούσια νερά της θάλασσας από την 11η έως και την 7η χιλιετία π.Χ., όταν η Αττική ήταν ενωμένη με την Αίγινα. Αυτό είναι το συμπέρασμα της ανασκαφικής αρχαιολογικής έρευνας στο Σπήλαιο Σχιστού κι έφερε στο φως σημαντικά ευρήματα της προϊστορικής Αττικής. Οι κάτοικοι του σπηλαίου ήταν τροφοσυλλέκτες, κυνηγοί και ψαράδες όπως προκύπτει από τα ευρήματα στις βαθύτερες επιχώσεις του σπηλαίου κι η διατροφή τους περιλάμβανε ελάφια, λαγούς, αλλά και μια ράτσα αλόγων που έχουν χαθεί σήμερα, καθώς και πουλιά, ψάρια και θαλάσσια όστρακα, ενώ η παλαιοβοτανική μελέτη έχει δείξει την παρουσία διαφόρων φυτών σε άγρια μορφή, όπως φακές, μπιζέλια, δημητριακά φρούτα (σύκα, κράνια κλπ) καθώς δεν είχε αναπτυχθεί ακόμη η γεωργία. Η διαδρομή μας ολοκληρώνεται στην Μονή Δαφνίου (κυκλική) Απαραίτητος φακός κεφαλής . (Ω.Π.: 6- 7, Υ.Δ: 423, Β.Δ.: 1+ κυκλική (14 χλμ.)

Συντονίστρια: Φωτεινή Χριστοπούλου

Δυτ.Μακεδονία: Όρλιακας (1.433μ.), Σταυρός (1.380μ.) διάσχιση. Πέτρινα γεφύρια Πορτίτσας, Καγγέλια & Αζίζ Αγά. Μικρή via ferrata - Σπηλιά Καλογριάς. Γεωλογικό φαινόμενο «βαενάκι».
2025-11-14 00:00 - 2025-11-16 23:59 (Europe/Athens)
Δυτ.Μακεδονία: Όρλιακας (1.433μ.), Σταυρός (1.380μ.) διάσχιση. Πέτρινα γεφύρια Πορτίτσας, Καγγέλια & Αζίζ Αγά. Μικρή via ferrata – Σπηλιά Καλογριάς. Γεωλογικό φαινόμενο «βαενάκι».
Παρασκευή: Αναχώρηση στις 16:30 για το χωριό Σπήλαιο Γρεβενών στους πρόποδες του Όρλιακα, απόληξη της Βασιλίτσας, όπου οι διανυκτερεύσεις σε ξενώνα ή σε κλειστο χωρο με υπνοσακο και καριματ και με σκηνές. Κατά τη διάρκεια της διαμονής μας στο Σπήλαιο θα περιηγηθούμε το γραφικό χωριό και την Μονή της Παναγίας Θεοτόκου.
Σάββατο: Κοινή πορεία: Από τις κατασκηνώσεις του Ζιάκα (900μ.) ανηφορίζουμε με κατεύθυνση νότια σε μονοπάτι που κινείται σε μικτό δάσος ίταμου, οξιάς, μαύρης πεύκης, ασφένδαμων και καστανιάς, θα μας οδηγήσει σε διάσελο ανάμεσα στις δύο κορυφές Σταυρός και Όρλιακας. Ορειβατική ομάδα: Ανάβαση στην κορυφή Σταυρός (1.380μ.), στη συνέχεια στην κορυφή Όρλιακας (1.433μ.) και κατάβαση από διαφορετικό μονοπάτι (κυκλική διαδρομή ως ένα σημείο) στο χωριό Σπήλαιο. Από το χωριό η πεζοπορία μας συνεχίζεται με ανάβαση στην ανατολική κορυφή του Όρλιακα στη θέση σταυρός (1.300μ.) όπου υπάρχει μεγάλος μεταλλικός σταυρός και θα επιστρέψει στο Σπήλαιο. Ω.Π.: 6-7, Συνολική Υ.Δ.: 750, Β.Δ.: 2 Πεζοπορική ομάδα: από το διάσελο επιλέγουμε ανάβαση στην θέση Σταυρός (1380μ.) και στη συνέχεια κατηφορίζουμε μέχρι το χωριό Σπήλαιο. Ω.Π.: 4, Υ.Δ.: 450, Β.Δ.:1 (9χλμ.).
Προαιρετικές δραστηριότητες μετά το τέλος των πεζοποριών:
Πεζοπορία με ΝΑ κατεύθυνση από το χωριό προς το φαράγγι Πορτίτσας από μονοπάτι και μετά από 40 λεπτά φτάνουμε σε ένα διάσελο και υπάρχουν δύο επιλογές: α) με ανατολική κατεύθυνση μέσω via ferrata θα φτάσουμε στη σπηλιά Καλογριάς, μεγάλο σταλαγμιτικό σπήλαιο, όπου ασκήτευε μια καλόγρια και σώζεται το κελί της . Η via ferrata αποτελείται από 3 σιδερένιες σκάλες με βοηθητικό συρματόσχοινο δίπλα. Απαραίτητος εξοπλισμός, κράνος, μπωντριέ και σύστημα ασφάλισης via ferrata (συνολική διάρκεια δραστηριότητας 2,5 ώρες) , ή β) με δυτική κατεύθυνση κατηφορίζουμε ελαφρά για να δούμε το γεωλογικό φαινόμενο «βαενάκι» με εξαιρετική θέα στο φαράγγι της Πορτίτσας (διάρκεια 2,5 ώρες)
Γεωπάρκο Γρεβενών Κοζάνης αναγνωρισμένο από την UNESCO :
Το Γεωπάρκο Γρεβενών – Κοζάνης: ένα από τα 6 αναγνωρισμένα Γεωπάρκα της
Ελλάδας που έχουν ενταχθεί στον χάρτη Παγκόσμιων Γεωπάρκων της UNESCO θα
γνωρίσουμε στις 20:00 στο κτήριο του παλιού Δημοτικού σχολείου το οποίο
αποτελεί ένα από τα πιο σημαντικά αξιοθέατα του Σπηλαίου. Εκεί η γεωλόγος του
Γεωπάρκου, Κ. Άννα Μπάτση θα μας μιλήσει για τα μέρη που έχουμε
συμπεριλάβει στις πεζοπορίες μας το Σάββατο και την Κυριακή. Η διάρκεια της
ενημέρωσης θα κυμανθεί από 30-45 λεπτά ανάλογα τις ερωτήσεις των μελών
μας.
Κυριακή: Από το χωριό Σπήλαιο (860μ.) κατάβαση από λιθόστρωτο μονοπάτι στις όχθες του Βενέτικου ποταμού και στο εντυπωσιακό φαράγγι της Πορτίτσας όπου σε μήκος περίπου 500μ. το ύψος των κάθετων βράχων ξεπερνά τα 200 μέτρα. Το φαράγγι σε πολλά σημεία είναι πολύ στενό και το άνοιγμα δεν ξεπερνά τα 8 μέτρα. Στη συνέχεια η πεζοπορία μας θα συνεχιστεί ανηφορικά σε δασωμένο μονοπάτι στη συνέχεια σε δασικό και άσφαλτο δρόμο και θα κατηφορίσει σε παραποτάμιο μονοπάτι περνώντας και από το γεφύρι Καγγέλια και πάλι προς τον Βενέτικο ποταμό όπου φτάνουμε στο μεγαλύτερο τοξωτό γεφύρι της Μακεδονίας το Αζίζ Αγά. Ω.Π.: 5, συνολική Υ.Δ.: 780μ., Β.Δ.: 1+ (10χλμ.)
Θα διασχίσουμε το ποτάμι δύο φορές και ανάλογα τη στάθμη του νερού (ίσως μέχρι το
γόνατο ή πιο κάτω) θα χρειαστεί να έχουμε μια πετσέτα για να σκουπίσουμε τα πόδια μας.
Στην περίπτωση που η στάθμη του νερού είναι ψηλότερη, υπάρχει εναλλακτική διαδρομή.
Η κοίτη του ποταμού σε αυτά τα δύο σημεία είναι βατή αλλά όποιος θέλει μπορεί να
χρησιμοποιήσει πέδιλα
Συντονιστης : Κούσκουρας Αυγερινός & Καλλιόπη Δηλαβεράκη

Μεγάλη Ζήρεια: Κορυφή Σημείο (2375μ) ανάβαση από Γκούρα, χαράδρα Φαρμακίλας και επιστροφή στο χιονοδρομικό κέντρο Ζήρειας
2025-11-30 07:00 - 17:00
30/11

Μεγάλη Ζήρεια: Κορυφή Σημείο (2375μ) ανάβαση από Γκούρα, χαράδρα Φαρμακίλας και επιστροφή στο χιονοδρομικό κέντρο Ζήρειας
Αναχώρηση 07:00 για το χωριό Γκούρα Κορινθίας.
Δύσκολη πορεία : Η διαδρομή ξεκινά από τον δασικό δρόμο πάνω από τη Γκούρα Φενεού (~1.050 μ.) και πολύ σύντομα μπαίνει σε ανηφορικό μονοπάτι μέσα σε δάσος ελάτων και πουρναριών. Μετά από περίπου 1χλμ και 300μ ανάβασης φτάνουμε στο οροπέδιο της Σκαφιδιάς (~1.300 μ.), από όπου ανοίγεται η θέα προς τη χαράδρα της Φαρμακίλας. Ακολουθούμε την αριστερή πλευρά της χαράδρας και, μόλις συναντήσουμε το ρέμα, το διασχίζουμε δεξιά συνεχίζοντας σε ανηφορικό πεδίο με τον Προφήτη Ηλία (2331 μ.) στα δεξιά μας. Η πορεία συνεχίζει για περίπου 3 χιλιόμετρα μέχρι να βγούμε στα αλπικά λιβάδια της Μεγάλης Ζήρειας, ενώ η κορυφή Σημείο (2375 μ.) προσεγγίζεται από τη νότια ράχη. Η συνολική ανάβαση από τη Γκούρα μέχρι την κορυφή είναι περίπου +1.300 μ και 7χλμ στο σύνολο.
Η κατάβαση γίνεται από την ανατολική ράχη, ακολουθώντας το κλασσικό μονοπάτι που χρησιμοποιείται για ανάβαση από το Χιονοδρομικό Κέντρο Ζήρειας. Από την κορυφή κατεβαίνουμε προς το καταφύγιο του ΕΟΣ Κορίνθου σε αλπικά λιβάδια και πετρώδες πεδίο, και από εκεί συνεχίζουμε προς το χιονοδρομικό (~1.500 μ.) με πιο ήπια κλίση σε μονοπάτι και δασικό δρόμο. Το τμήμα αυτό έχει μήκος περίπου 5χλμ. και αντιστοιχεί σε υψομετρική κατάβαση περίπου -850 μ.

Υποχρεωτικά: φακός κεφαλής και ενισχυμένο κολατσιό.

Δεν θα υπάρξει χρόνος για φαγητό μετά την πεζοπορία λόγω του περιορισμένου ωραρίου του πούλμαν.

Η διαδρομή απευθύνεται σε πεζοπόρους με πολύ καλή φυσική κατάσταση, καθώς θα ακολουθηθεί γρήγορος ρυθμός για την τήρηση του προγράμματος.

Ω.Π.: 7 Υ.Δ.: +1300 -850, Β.Δ.: 3
Εύκολη πορεία: Η πεζοπορική ομάδα θα έχει κοινή αφετηρία με την ορειβατική, από το χωριό Γκούρα Κορινθίας, και θα ακολουθήσει το ίδιο μονοπάτι για το πρώτο τμήμα της διαδρομής μέχρι να ανέβει στο οροπέδιο της Σκαφιδιάς (~1.300 μ.). Από εκεί θα συνεχίσει νότια προς το εκκλησάκι του Αγίου Ανδρέα, όπου θα πραγματοποιηθεί στάση για ξεκούραση και θέα στην κοιλάδα του Φενεού. Στη συνέχεια, η ομάδα θα κινηθεί βόρεια για την επιστροφή προς το χωριό της Γκούρας, όπου θα υπάρχει ελεύθερος χρόνος για περιπλάνηση και φαγητό στο κεφαλοχώρι του Φενεού ή βόλτα στη λίμνη Δόξα, ανάλογα με τον διαθέσιμο χρόνο και το πρόγραμμα της ορειβατικής ομάδας. Ω.Π.: 3.30 , Υ.Δ.: 400, Β.Δ.:1 (9χλμ.)
Συντονιστής Δύσκολης πορείας: Διονύσης Σεμιτέκολος, Εύκολης πορείας : ενα μέλος του Δ.Σ.

7/12 Καλλίδρομο: Διάσχιση από Ανάβρα έως Θερμοπύλες. Υπαίθρια ιαματικά λουτρά στις Θερμοπύλες
2025-12-07
7/12
Καλλίδρομο: Διάσχιση από Ανάβρα έως Θερμοπύλες. Υπαίθρια ιαματικά λουτρά στις Θερμοπύλες

Αναχώρηση 7:00 για το χωριό Ανάβρα Φθιώτιδας (1.000μ.).
Η πορεία αρχίζει από την πλατεία του χωριού Ανάβρα. Ανηφορίζει δυτικά στην ανατολική απόληξη του Καλλίδρομου όρους, περνώντας αρχικά το λόφο του Παλαιόκαστρου, όπου υπάρχουν τα απομεινάρια της αρχαίας ακρόπολης των Αλπινών. Ελίσσεται ήπια κάτω από μεικτό δάσος πουρναριών, πληθώρας κουμαριών, ελάτης, διαφόρων ειδών δρυός, κέδρων κ.λ.π., χωρίς αξιόλογη υψομετρική διαφορά. Στο μέσο περίπου της διαδρομής συναντά το επίσης γνωστό “μονοπάτι του Εφιάλτη” ή και “Ανοπαίας Ατραπού”, το οποίο πλέον και ακολουθεί, κατηφορίζοντας βόρεια μέχρι το χωριό των Θερμοπυλών, όπου και ολοκληρώνεται η πορεία. Προαιρετικό κολύμπι στα υπαίθρια ιαματικά λουτρά Θερμοπυλών (Ψωρονέρια) και φαγητό σε ταβερνάκι των Θερμοπυλών.
Μέτρια διαδρομή, Ω.Π:4,5 ώρες, Υ.Δ. +440μ., Β.Δ:1
Συντονιστής πορείας: Αναστασίου Νίκος

7/12/25 Αναρριχητική συνάντηση μελών του Ε.Π.Ο.Σ.Φυλής
2025-12-07 09:30 - 17:00
Την Κυριακή 7 Δεκεμβρίου, οι αναρριχήτριες και οι αναρριχητές του Ε.Π.Ο.Σ. Φυλής μαζί με τους εκπαιδευτές μας μαζευόμαστε για το τελευταίο ομαδικό σκαρφάλωμα της χρονιάς!
Πεδίο: «ΕΠΟΣ ΦΥΛΗΣ» στην Πάρνηθα
https://maps.app.goo.gl/QhovxLUgDZnMHGVY7?g_st=ac
Ραντεβού εκεί στις 9.30 με τον εξοπλισμό μας (μποντριέ, κράνος, παπούτσια, σχοινί, σετάκια, gri-gri/κουβαδάκι), νερό και σνακ!

Παγκόσμια ημέρα βουνού :Αττική. Πάρνηθα: Κατσιμίδι - Λάκκα Τσαούση - Ξηροβούνι (1.119μ.) – Κορομηλιά – Μόλα -Τρίστρατο - Κατσιμίδι (κυκλική)
2025-12-14
14/12
Παγκόσμια ημέρα βουνού : Αττική. Πάρνηθα: Κατσιμίδι – Λάκκα Τσαούση – Ξηροβούνι (1.119μ.) – Κορομηλιά – Μόλα -Τρίστρατο – Κατσιμίδι (κυκλική)
Συνάντηση στην ταβέρνα του Λεωνίδα στη Βαρυμπόμπη στις 07:45. Η πεζοπορία μας αρχίζει από το Μακρυχωραφο αρχικά σε χωματόδρομο, στη συνέχεια ακολουθούμε μονοπάτι σε δάσος από πεύκα, για την Λάκα Τσαούση απ όπου αρχίζει η ανάβαση από υπέροχο μονοπάτι για την κορυφή του Ξηροβουνίου (1.119μ.). Διασχίζοντας την κορυφογραμμή, αρχίζουμε την κατάβαση προς την πηγή Κορομηλιά. Στη συνέχεια από το Μεσιανό Νερό και φτάνουμε στο λιβάδι της Μόλας κινούμενοι σε μονοπάτι μέσα σε πυκνό δάσος. Κατόπιν ακολουθώντας ανατολική κατεύθυνση στρίβουμε δεξιά μέσα από ελατοσκέπαστο μονοπάτι, φτάνουμε στο Τρίστρατο όπου το μνημείο πεσόντων από την περιοχή των Καλυβιών και συνεχίζουμε την κατάβαση μέσα σε δάσος από κουμαριές, ακολουθούμε για λίγο χωματόδρομο και έπειτα φτάνουμε στο Μαχρυχωραφο (κυκλική) Ω.Π.: 6,50 – 7, Υ.Δ.: 700, Β.Δ.: 1+ (15χλμ.)
Η πεζοπορία πραγματοποιείται στα πλαίσια της παγκόσμιας ημέρας βουνού με την υποστήριξη της ΕΟΟΑ και του ΟΦΥΠΕΚΑ και είναι αφιερωμένη στην Πάρνηθα, τον μεγαλύτερο “πνευμονα” οξυγόνου της Αττικής.
Συντονίστριες: Χρυσούλα Γούτσου & Φωτεινή Χριστοπούλου

Δυτ.Μακεδονία: Γράμμος: Κορυφές Σούφλικας (2149μ.) και Πάνω Αρρένες (2.196 μ.). Λίμνη Μουτσάλια, Πάρκο εθνικής συμφιλίωσης. Νοσοκομείο ανταρτών.Καστοριά: εορταστικά δρώμενα. Σιάτιστα.
2026-01-02 08:00 - 2026-01-06 17:00
2-6/1/2026
Δυτ.Μακεδονία: Γράμμος: Κορυφές Σούφλικας (2149μ.) και Πάνω Αρρένες (2.196 μ.). Λίμνη Μουτσάλια, Πάρκο εθνικής συμφιλίωσης. Νοσοκομείο ανταρτών. Καστοριά: εορταστικά δρώμενα . Σιάτιστα.
Παρασκευή 2/1/26
Αναχώρηση 16:30 για Άργος Ορεστικό όπου όλες οι διανυκτερεύσεις σε κατάλυμα τύπου καταφυγίου με κουκέτες, θέρμανση, ζεστό νερό στα ντους, κουζίνα με σκεύη κλπ. ή σε ξενώνα.
Σάββατο 3/1/2026
Κοινή πορεία:
Η πεζοπορία ξεκινά από τη Νέα Κοτύλη, ακολουθώντας καλογραμμένο μονοπάτι που οδηγεί στην Παλιά Κοτύλη. Στη συνέχεια κατευθυνόμαστε προς το Πάρκο Εθνικής Συμφιλίωσης, όπου υπάρχει δυνατότητα ξενάγησης. Από εκεί η διαδρομή συνεχίζει προς τον Πύργο Κοτύλης, ένα σημαντικό σημείο με εξαιρετική θέα στο Βόιο. Έπειτα πορευόμαστε προς το εντυπωσιακό σημείο «στου Χάρου τα Βράχια», γνωστό για το άγριο και επιβλητικό τοπίο και επιστροφή στη Νέα Κοτύλη (κυκλική διαδρομή), Φαγητό σε ταβερνάκι της Κοτύλης Ω.Π.: 6-6.30 , συνολική Υ.Δ.:896, Β.Δ.: 2 (19χλμ.). Κατά την επιστροφή περίπατος στην Καστοριά.

Κυριακή 4/1/2026
Ορειβατική Ομάδα:
Το πούλμαν αφήνει πρώτα την ορειβατική ομάδα στην περιοχή Μυροβλήτη (1100 μ.) απ΄όπου αρχίζει η ανάβαση για την κορυφή Σούφλιακας (2149 μ.). Πρόκειται για μια εντυπωσιακή ορειβατική διαδρομή που διασχίζει από δασωμένη περιοχή, ακολουθεί αλπικά λιβάδια και ανεβαίνει στην κορυφή με πανοραμική θέα προς τον Γράμμο και τα σύνορα. Απαραίτητος χειμερινός εξοπλισμός (κραμπόν – πιολέ) Ώ.Π.: 7,5 (με χιόνι +1,5 ώρα) – Υ.Δ.: 1250μ. – Β.Δ.: 2 (ή 5 με χιόνι) – (15 χλμ.)
Πεζοπορική Ομάδα:
Αφού αποβιβαστεί η ορειβατική ομάδα, το πούλμαν συνεχίζει μέχρι την περιοχή Λιανοτοπίου (1.000μ.) όπου η έναρξη της πεζοπορίας σε μονοπάτι προς το Νοσοκομείο Ανταρτών – «βλαχόστρατα – μέχρι το χωριό Γράμμουστα (1350μ.) Ω.Π.: 5 , συνολική Υ.Δ.:500, Β.Δ.: 1+ (12,5χλμ.). Μετάβαση στο χωριό Πεύκο και φαγητό σε τοπικό ταβερνάκι.

Δευτέρα 5/1/25
Ορειβατική ομάδα:
Εκκίνηση της πεζοπορίας πολύ νωρίς το πρωί από την περιοχή «μνημείο» (1050μ.) πριν το Πευκόφυτο και ανάβαση στη λίμνη Μουτσάλια (1729μ.) (πιθανότατα παγωμένη αυτή την περίοδο). Συνέχεια της ανάβασης προς την κορυφή Πάνω Αρρένες (2.196μ.), μία από τις πιο γνωστές κορυφές του Γράμμου Ω.Π.: 10, Υ.Δ.: 1380, Β.Δ.: 3 ή 7 με χιόνι. (19χλμ.). Απαραίτητος χειμερινός εξοπλισμός (κραμπόν – πιολέ) και πολύ καλή φυσική κατάσταση .

Πεζοπορική ομάδα:
Καστοριά: περιήγηση στην παλιά πόλη (Ντολτσό) με τα παλιά αρχοντικά, γύρος της λίμνης Ορεστιάδας της Καστοριάς με καραβάκι , Σπηλιά του Δράκου, βυζαντινή μονή Παναγίας Μαυριώτισσας στις όχθες της λίμνης, προαιρετική επίσκεψη στο Δεληνάκειο Λαογραφικό μουσείο, στο Βυζαντινό Μουσείο ή στο ενδυματολογικό μουσείο. Απογευματινή πεζοπορία: Καστοριά / χερσόνησος, μονοπάτι Προφήτη Ηλία. Πεζοπορία από τη βόρεια παραλία της λίμνης (620μ.), στο εκκλησάκι Άγιος Σωτήρας συνεχίζουμε για Προφήτη Ηλία (723μ.) και κορυφή Αγ.Αθανάσιος (887μ.).
Κατάβαση με φακούς κεφαλής από την Αγία Κυριακή , νότια παραλία. Μια μαγευτική διαδρομή με θέα στη λίμνη και την πόλη της Καστοριάς. Ω.Π.: 2, Υ.Δ.:
267, Β.Δ.: 1 (5 χλμ.)

Τρίτη 6/1/2025
Αναχώρηση για τη Σιάτιστα (918μ.) χτισμένη αμφιθεατρικά στις πλαγιές του όρους Βέλια και περίπατος στις παραδοσιακές συνοικίες Γεράνεια και Χώρα. Επίσκεψη στο αρχοντικό Πούλκας (Πουλκίδη) με τα ξυλόγλυπτα ταβάνια, στο ναό της Αγίας Παρασκευής με τοιχογραφίες του 1677, στο Παλαιοντολογικό Μουσείο Σιάτιστας (με οστά μαμούθ και απολιθώματα ρινόκερου) στο παλιό Τραπαντζιο σχολείο
Η εξόρμηση πραγματοποιείται με την συμβολή του Σ.Ο.Δ.Καστοριάς
Συντονιστές: Τάσος Γερονίκος, Μάκης Νταφόπουλος και μέλη Σ.Ο.Δ.Καστοριάς

Σεμινάριο Α΄ Βοηθειών.
2026-01-10 09:00 - 2026-01-11 15:00
Ο Σύλλογός μας, σε συνεργασία με τον Ελληνικό Ερυθρό Σταυρό (ΕΕΣ), διοργανώνει Σεμινάριο Α΄ Βοηθειών.
Το εκπαιδευτικό πρόγραμμα «ΠΡΩΤΕΣ ΒΟΗΘΕΙΕΣ ΓΙΑ ΠΟΛΙΤΕΣ» υλοποιείται από πιστοποιημένους Εκπαιδευτές του Τομέα Σαμαρειτών, Διασωστών και Ναυαγοσωστών του ΕΕΣ με ειδικότητα «ΕΚΠΑΙΔΕΥΤΗ ΠΡΩΤΩΝ ΒΟΗΘΕΙΩΝ και CPR/AED» και αποτελείται από τις παρακάτω 5 ενότητες:

ΕΙΣΑΓΩΓΗ – ΒΑΣΙΚΕΣ ΑΡΧΕΣ ΠΡΩΤΩΝ ΒΟΗΘΕΙΩΝ
ΚΑΡΔΙΟΑΝΑΠΝΕΥΣΤΙΚΗ ΑΝΑΖΩΟΓΟΝΗΣΗ
ΑΙΜΟΡΡΑΓΙΕΣ ΚΑΙ ΤΡΑΥΜΑΤΑ
ΕΠΕΙΓΟΝΤΑ ΠΕΡΙΣΤΑΤΙΚΑ
ΑΞΙΟΛΟΓΗΣΗ

Σκοπός είναι οι εκπαιδευόμενοι να είναι σε θέση να προσφέρουν αποτελεσματική βοήθεια με ασφάλεια σε οποιοδήποτε έκτακτο περιστατικό χρειαστεί, μέχρι να έρθουν οι αρμόδιες υπηρεσίες έκτακτης ανάγκης.
Με την επιτυχή ολοκλήρωση του συνόλου του προγράμματος ο εκπαιδευόμενος αποκτά Πιστοποιητικό Εκπαίδευσης, με ισχύ για 3 χρόνια.
Το σεμινάριο έχει διάρκεια 12 ώρες (2 ημέρες) και μπορείτε να επιλέξετε μία από τις παρακάτω ομάδες:
1) 10 και 11 Ιανουαρίου 2026, 09:00-15:00 (15 άτομα)
2) 17 και 18 Ιανουαρίου 2026, 09:00-15:00 (10 άτομα)
Το κόστος συμμετοχής για τα μέλη μας είναι σαράντα ευρώ (40€), έναντι αρχικής τιμής 50€.
Τα μαθήματα θα γίνουν στο κτίριο του ΕΕΣ επί της Γ΄ Σεπτεμβρίου 21, Ομόνοια.
Οι ενδιαφερόμενοι μπορούν να δηλώσουν συμμετοχή απαντώντας σε αυτό το email eposfilis@gmail.com και κοινοποίηση στο zampakidi@gmail.com, αναφέροντας την ημ/νία του σεμιναρίου που επιλέγετε. Θα τηρηθεί σειρά προτεραιότητας.
Για οποιαδήποτε επιπλέον πληροφορία, μπορείτε να επικοινωνήσετε με την Έφορο Αναρρίχησης και Εκπαίδευσης Ιωάννα Ζαμπακίδη, Τηλ. επικοινωνίας: 6947911943.

Αττική: Υμηττός, Κορυφή Κορακοβούνι (728μ.), Σπήλαια Λιονταριού & Νυχτερίδας, ορυχεία Φυρέ
2026-01-11 08:30 - 17:00
11/1/2026
Αττική: Υμηττός, Κορυφή Κορακοβούνι (728μ.), Σπήλαια Λιονταριού & Νυχτερίδας,
ορυχεία Φυρέ
Συνάντηση στις 08:30 στην Ιερά Μονή Αγίου Ιωάννου του Κυνηγού, απ’ όπου αρχίζει η
πεζοπορία μας. κατευθυνόμαστε προς ορυχεία Φυρέ. Είχαν ξεκινήσει πριν το 40 και ήταν
μεταλλείο μόλυβδου, οι μεταλλωρύχοι έμεναν στο εγκαταλειμμένο, τότε μοναστήρι. Το
1950 λειτούργησε ως σπαστήρας μαρμάρου δεύτερης κατηγορίας μέχρι που σταμάτησε τη
λειτουργία του.
Πεζοπορούμε ανηφορικά μέχρι το «Σπήλαιο νυχτερίδας»! Το σπήλαιο έχει βάθος 130
μέτρα και μικρή είσοδο σε μεγάλη αίθουσα του σπηλαίου και στη συνέχεια, μετά από λίγα
μέτρα, περνάμε ένα μικρότερο άνοιγμα που μας οδηγεί στο στενό σημείο του σπηλαίου με
τους σταλακτίτες που το κάνουν και ξεχωριστό. Συνεχίζουμε από
μονοπάτι και ανεβαίνουμε για κορυφή Κορακοβούνι (728 μ) από κόψη με καταπληκτική
θέα προς όλη την Αττική, Σαλαμίνα, Αίγινα. Κατηφορίζουμε για το «σπήλαιο του
λιονταριού» Αποτελείται από ένα ενιαίο θάλαμο διαστάσεων 50 Χ20 μέτρα περίπου, όπου
υπάρχουν μεγάλοι σχηματισμοί σταλακτιτών κ σταλαγμιτών ο ένας έχει σχήμα ομπρέλας ή
μανιταριού, ενώ ο άλλος αποκαλείται «καμήλα» από το σχήμα του. Πιο βαθιά διακρίνονται
σημεία από ανασκαφές. Είναι γνωστό σύμφωνα με το θρύλο ότι στην αρχαιότητα ζούσε
εκεί ένα λιοντάρι, αποτελούσε πηγή τρόμου στην περιοχή, μέχρι που μαρμάρωσε όταν οι
κάτοικοι ζήτησαν τη βοήθεια του Αγίου Νικολάου, τότε, ένα μαρμάρινο λιοντάρι βρέθηκε
στο ναό του Αγίου Νικολάου στην Κάντζα (Λεοντάρι) μέχρι το Β’ παγκοσμιο πόλεμο. Το
άγαλμα χρονολογούνταν από τον 4ο με 5ο αιώνα π.χ Επιστρέφουμε στη Μονή Ιωάννου
κυνηγού όπου ολοκληρώνεται η πορεία μας (κυκλική). Η διαδρομή κινείται σε μονοπάτια κ
δασικούς χωματόδρομους. Απαραίτητος ο φακός κεφαλής και κράνος για την είσοδο στα
σπήλαια
Ω.Π.: 4 -5, Y.Δ.: 400, Β.Δ.:1+ (10 χλμ)
Συντονίστρια: Φωτεινή Χριστοπούλου

Ετήσια τακτική Γενική Συνέλευση του Ε.Π.Ο.Σ.ΦΥΛΗΣ Τετάρτη 14/1/2026-ΗΜΕΡΗΣΙΑ ΔΙΑΤΑΞΗ
2026-01-14 19:30 - 21:30
Τετάρτη 14/1/2026
Καλούνται τα μέλη να παρευρεθούν στην ετήσια Γενική Συνέλευση, την Τετάρτη 14/1/26 και ώρα 19:30 με απαιτούμενη απαρτία του 50%+1 των οικονομικά τακτοποιημένων μελών του Συλλόγου.
Αν δεν υπάρξει απαρτία, συγκαλείται επαναληπτική Γ.Σ. αυτόματα στις 20:30 μετά πάροδο μίας ώρας από την σύγκληση της πρώτης, συνεδριάζει δε έγκυρα οποιοσδήποτε κι αν είναι ο αριθμός των παρόντων οικονομικά τακτοποιημένων μελών (άρθρο 11ο παρ.7 & 8 του Καταστατικού)
Τόπος και χώρος: Γραφείο του Συλλόγου
Ημερήσιας Διάταξης Γ.Σ. 14/1/2026
1. Εκλογή Προεδρείου της Γενικής Συνέλευσης
2. Διοικητικός Απολογισμός πεπραγμένων του έτους 2025
3. Οικονομικός Απολογισμός έτους 2025
4. Έκθεση Ελεγκτικής Επιτροπής
5. Συζήτηση: έγκριση απολογισμών
6. Απαλλαγή του Δ.Σ. από κάθε ευθύνη
7. Οικονομικός Προϋπολογισμός έτους 2025
8. Συζήτηση: έγκριση προϋπολογισμού
9. Άλλα θέματα

Σεμινάριο Α΄ Βοηθειών.
2026-01-17 09:00 - 2026-01-18 15:00
Σύλλογός μας, σε συνεργασία με τον Ελληνικό Ερυθρό Σταυρό (ΕΕΣ), διοργανώνει Σεμινάριο Α΄ Βοηθειών.
Το εκπαιδευτικό πρόγραμμα «ΠΡΩΤΕΣ ΒΟΗΘΕΙΕΣ ΓΙΑ ΠΟΛΙΤΕΣ» υλοποιείται από πιστοποιημένους Εκπαιδευτές του Τομέα Σαμαρειτών, Διασωστών και Ναυαγοσωστών του ΕΕΣ με ειδικότητα «ΕΚΠΑΙΔΕΥΤΗ ΠΡΩΤΩΝ ΒΟΗΘΕΙΩΝ και CPR/AED» και αποτελείται από τις παρακάτω 5 ενότητες:

ΕΙΣΑΓΩΓΗ – ΒΑΣΙΚΕΣ ΑΡΧΕΣ ΠΡΩΤΩΝ ΒΟΗΘΕΙΩΝ
ΚΑΡΔΙΟΑΝΑΠΝΕΥΣΤΙΚΗ ΑΝΑΖΩΟΓΟΝΗΣΗ
ΑΙΜΟΡΡΑΓΙΕΣ ΚΑΙ ΤΡΑΥΜΑΤΑ
ΕΠΕΙΓΟΝΤΑ ΠΕΡΙΣΤΑΤΙΚΑ
ΑΞΙΟΛΟΓΗΣΗ

Σκοπός είναι οι εκπαιδευόμενοι να είναι σε θέση να προσφέρουν αποτελεσματική βοήθεια με ασφάλεια σε οποιοδήποτε έκτακτο περιστατικό χρειαστεί, μέχρι να έρθουν οι αρμόδιες υπηρεσίες έκτακτης ανάγκης.
Με την επιτυχή ολοκλήρωση του συνόλου του προγράμματος ο εκπαιδευόμενος αποκτά Πιστοποιητικό Εκπαίδευσης, με ισχύ για 3 χρόνια.
Το σεμινάριο έχει διάρκεια 12 ώρες (2 ημέρες) και μπορείτε να επιλέξετε μία από τις παρακάτω ομάδες:
1) 10 και 11 Ιανουαρίου 2026, 09:00-15:00 (15 άτομα)
2) 17 και 18 Ιανουαρίου 2026, 09:00-15:00 (10 άτομα)
Το κόστος συμμετοχής για τα μέλη μας είναι σαράντα ευρώ (40€), έναντι αρχικής τιμής 50€.
Τα μαθήματα θα γίνουν στο κτίριο του ΕΕΣ επί της Γ΄ Σεπτεμβρίου 21, Ομόνοια.
Οι ενδιαφερόμενοι μπορούν να δηλώσουν συμμετοχή απαντώντας σε αυτό το email eposfilis@gmail.com και κοινοποίηση στο zampakidi@gmail.com, αναφέροντας την ημ/νία του σεμιναρίου που επιλέγετε. Θα τηρηθεί σειρά προτεραιότητας.
Για οποιαδήποτε επιπλέον πληροφορία, μπορείτε να επικοινωνήσετε με την Έφορο Αναρρίχησης και Εκπαίδευσης Ιωάννα Ζαμπακίδη, Τηλ. επικοινωνίας: 6947911943.

Κιθαιρώνας (1.409μ.), από Ερυθρές (διάσχιση). Αρχαιολογικό μουσείο Θήβας. Κοπή πρωτοχρονιάτικης πίτας. Παρουσίαση φωτογραφιών από την εξόρμηση στην Σοκότρα (Υεμένη). Βραβεύσεις ορειβατών, αθλητών, αναρριχητών και εθελοντών
2026-01-18 07:00 - 17:00
18/1/26
Κιθαιρώνας (1.409μ.), από Ερυθρές (διάσχιση). Αρχαιολογικό μουσείο Θήβας. Κοπή πρωτοχρονιάτικης πίτας. Παρουσίαση φωτογραφιών από την εξόρμηση στην Σοκότρα (Υεμένη). Βραβεύσεις ορειβατών, αθλητών, αναρριχητών και εθελοντών
Το νέο Αρχαιολογικό Μουσείο Θηβών είναι από τα σημαντικότερα σύγχρονα αρχαιολογικά μουσεία στην Ελλάδα, καθώς μερικές από τις συλλογές που περιλαμβάνει είναι σπάνιες ή μοναδικές στο είδος τους. Τα εκθέματά του προέρχονται από ανασκαφές στη Βοιωτία και καλύπτουν χρονολογικά τον πολιτισμό της περιοχής από τα παλαιολιθικά χρόνια έως τους μεταβυζαντινούς χρόνους.
*Η εύκολη πορεία προτείνεται για αρχαρίους
Αναχώρηση 07:00 για τη Θήβα όπου επίσκεψη της πεζοπορικής ομάδας στο Αρχαιολογικό μουσείο και συνέχιση της ορειβατικής ομάδας οδικώς μέχρι τις Ερυθρές όπου θα αποβιβαστούν για την πεζοπορία.
Εύκολη πορεία: Μετά την επίσκεψη στο αρχαιολογικό μουσείο θα μετακινηθούμε οδικώς για τις Ερυθρές (390μ.) απ’ όπου θα αρχίσει η πεζοπορία μας, από καλά σημαδοτημένο μονοπάτι. Ανηφορίζοντας το μονοπάτι κινείται σε όμορφο ελατόδασος μέχρι το καταφύγιο του Κιθαιρώνα (1.090μ.) Ω.Π.: 2-3, Υ.Δ.: 700, Β.Δ.: 1
Δύσκολη πορεία: Από τις Ερυθρές (390μ.) αρχίζει η πεζοπορία μας μέχρι το καταφύγιο και συνεχίζεται η ανάβασή μας δυτικά προς τις Τρεις Κορυφές (1.358μ.) και μετά στην κορυφή Προφήτης Ηλίας ή Ελατιάς (1.409 μ.) και επιστροφή μέχρι το διάσελο στο καταφύγιο (1.090μ.) Ω.Π.: 5,30-6, Υ.Δ.: 1020, Β.Δ.: 2 (ή 6 με χιόνι).
Στο καταφύγιο θα ακολουθήσει παρουσίαση φωτογραφιών από το ταξίδι του Συλλόγου στο νησί Σοκότρα της Υεμένης. Κοπή της πίτας του συλλόγου και επιβραβεύσεις ορειβατών, αναρριχητών, πυροφυλάκων και αθλητών του συλλόγου. Αναχώρηση με το πούλμαν από το καταφύγιο εκτός εάν υπάρχει χιόνι, οπότε κατάβαση πεζοπορώντας στην βρύση της Τσίας πάνω από το χωριό Βίλια. Φαγητό σε ταβέρνα των Βιλίων.
Συντονιστής δύσκολης πορείας: Νίκος Μητρόπουλος
Συντονιστής εύκολης πορείας: Γρηγόρης Γρηγοράκης

5ος Διασυλλογικός Αγώνας – “Ερμής Θεοχαρόπουλος” Αγώνας – Boulder
2026-01-24 08:00 - 17:00
5ος Διασυλλογικός Αγώνας – “Ερμής Θεοχαρόπουλος” Αγώνας – Boulder
ΔΙΟΡΓΑΝΩΣΗ: Ε.Π.Ο.Σ. ΦΥΛΗΣ, Ε.Ο.Σ ΑΧΑΡΝΩΝ καΙ Π.Ο.Σ. ΠΕΤΡΟΥΠΟΛΗΣ
Σύμφωνα με το αγωνιστικό πρόγραμμα της Ε.Ο.Ο.Α., προκηρύσσεται ο
5ος ΔΙασυλλογΙκός Αγώνας Boulder.
1. ΤΟΠΟΣ – ΗΜΕΡΟΜΗΝΙΑ ΔΙΕΞΑΓΩΓΗΣ
A΄ Αγώνας Σάββατο 24/01/2026: Αναρριχητική Πίστα Ε.Π.Ο.Σ. Φυλής, (διεύθυνση Ικτίνου 3 & Προμηθέως, ΦΥΛΗ 13344)
ΚΑΤΗΓΟΡΙΕΣ ΑΘΛΗΤΩΝ
Σάββατο 24/01/2026 (πρωί 8:30) οΙ Κατηγορίες:
Παμπαίδες/Παγκορασίδες Δ (2018-2019)
Παμπαίδες/Παγκορασίδες Γ (2016-2017)
Παμπαίδες/Παγκορασίδες Β (2014-2015)
Παμπαίδες/Παγκορασίδες Α (2012-2013)
Παίδες;/Κορασίδες (2010-2011)
Έφηβοι/Νεανίδες (2008-2009)
Τόπος Διεξαγωγής: Αναρριχητική Πίστα Ε.Π.Ο.Σ. Φυλής, (διεύθυνση Ικτίνου 3 & Προμηθέως, ΦΥΛΗ)
 Ελάχιστος αριθμός αθλητών ανά κατηγορία τρεις (3) αθλητές.
 ΔΙΚΑΙΩΜΑ ΣΥΜΜΕΤΟΧΗΣ
Δικαίωμα συμμετοχής έχουν όλοι οι αθλητές των συλλόγων με θεωρημένη κάρτα υγείας για το τρέχον έτος
2026 ή η ημερομηνία λήξης του ΔΕΛΤΙΟΥ ΥΓΕΙΑΣ να είναι μεταγενέστερη της 24/1/2026
 ΔΗΛΩΣΕΙΣ ΣΥΜΜΕΤΟΧΗΣ
Η δήλωση συμμετοχής γίνεται στον παρακάτω σύνδεσμο:
https://forms.gle/Pz9J37fqQBV5iefFA
Δηλώσεις συμμετοχής για τον Αγώνα υποβάλλονται αυστηρά έως την Τρίτη 20/01/2026 και ώρα 24:00
Σύνδεσμος για έλεγχο στοιχείων και μετάδοση αποτελεσμάτων κατά την διάρκεια του αγώνα:
https://docs.google.com/spreadsheets/d/e/2PACX-1vSNm52dJ8pnSKj7Jg6gaBKMpZNbe4Uz1jZZMll75nwhL4g_AW05YRnpc9hw0giEwiByi7EcLbG5jjyS/pubhtml
Οι αρχηγοί των συμμετεχόντων Σωματείων υποχρεούνται να προσκομίσουν στη Γραμματεία των αγώνων και ώρα 08.30 π.μ. το Σάββατο 24/1/26 λίστα με τους αθλητές που έχουν δηλώσει συμμετοχή και τις κάρτες υγείας των αθλητών. Οι κάρτες υγείας των αθλητών πρέπει να είναι θεωρημένες από γιατρό καρδιολόγο για
το 2026 διαφορετικά οι αθλητές θα αποκλείονται από τον αγώνα και δεν θα επιτραπεί η συμμετοχή τους.
 ΣΥΣΚΕΨΗ ΑΡΧΗΓΩΝ
Η σύσκεψη των αρχηγών θα πραγματοποιηθεί με τηλεδιάσκεψη την Πέμπτη 22/01/2026 και ώρα 14:30. Περισσότερες λεπτομέρειες θα δοθούν έγκαιρα. Όλοι οι σύλλογοι πρέπει να στείλουν τα όνομα και το email ενός τακτικού και ενός αναπληρωματικού στελέχους έως τις 21/01/2026 ώστε να τους σταλθεί ο ηλεκτρονικός σύνδεσμος συμμετοχής στην τηλεδιάσκεψη. Τα email συμμετοχής στην τηλεδΙάσκεψη, παρακαλούμε να σταλούν στο email zoipapaefthimiou@outlook.com . Σωματεία που δεν θα συμμετάσχουν στη σύσκεψη, υποχρεούνται να δεχθούν τις αποφάσεις της σύσκεψης.
 ΣΥΝΔΡΟΜΗ ΣΥΜΜΕΤΟΧΗΣ ΣΤΟΝ ΑΓΏΝΑ
Η συνδρομή συμμετοχής στον Αγώνα Boulder του Σάββατο 24/01/2026 είναΙ γΙα κάθε αθλητή 15€
σύμφωνα με το εγκύκλιο έγγραφο της ΕΟΟΑ του Ιανουαρίου 2025.
Παρακαλείται ο κάθε αρχηγός Σωματείου, μαζί με τα δελτία υγείας αθλητών να προσκομίσει στη Γραμματεία του αγώνα και το συνολικό αντίτιμο συνδρομών για όλους τους αθλητές του, γιατί θα εκδίδεται μια απόδειξη για το σύνολο των αθλητών ανά αθλητικό σωματείο.
8. ΒΡΑΒΕΥΣΗ ΑΘΛΗΤΩΝ καΙ ΣΥΛΛΟΓΩΝ
Σε όλους τους αθλητές θα απονεμηθούν αναμνηστΙκά δΙπλώματα. Στους τρεΙς πρώτους κάθε κατηγορίας θα δοθούν μετάλλΙα (χρυσό, αργυρό, χάλκινο)
Θα ανακοινωθούν αποτελέσματα βαθμολογίας για τους αθλητές και τους Συλλόγους. Ο τρόπος υπολογισμού για τις βαθμολογίες των Συλλόγων και των αθλητών γίνεται όπως και στους Αγώνες Κυπέλλου και ισχύουν τα εξής:
 Σε κάθε κατηγορία υπολογίζονται οι τρεις καλύτεροι αθλητές από κάθε Σύλλογο. Αν έχει 4, 5 ή και παραπάνω αθλητές σε μία κατηγορία μόνο οι τρεις καλύτεροι δίνουν βαθμολογία στον Σύλλογο.
 Σε ισοπαλίες προσθέτονται οι βαθμοί στη σειρά και διαιρούνται με τον αριθμό των αθλητών που ισοβαθμούν. Γι ΄ αυτό μπορεί να προκύπτουν δεκαδικά.
 Το Πρόγραμμα των αγώνων θα ανακοινωθεί άμεσα μετά την σύσκεψη των αρχηγών των Συλλόγων της 22/1/26 λαμβάνοντας υπόψη καΙ τΙς συμμετοχές.
Χορηγοί οΙ ΟποίοΙ θα υποστηρίξουν τους αθλητές του αγώνα είναι οι εταιρείες Polo. Freerider, Climbing holds με δώρα: 2 αναρριχητικά σχοινιά, κράνος, και πολλά άλλα δωράκια.
Τους ευχαριστούμε πολύ για τη συμβολή τους !!!

Κεντρική Πάρνηθα: Καζίνο – Φλαμπούρι - Πηγή Κυράς - Πυροφυλάκιο ΕΔΑΣΑ στη Σκίπιζα - Μπάφι - Καζίνο.
2026-01-25 08:30 - 17:00
25/1
Κεντρική Πάρνηθα: Καζίνο – Φλαμπούρι – Πηγή Κυράς – Πυροφυλάκιο ΕΔΑΣΑ στη Σκίπιζα – Μπάφι – Καζίνο.
Μια κυκλική διαδρομή στην καρδιά της Πάρνηθας.
Συνάντηση στο πάρκινγκ του τελεφερίκ της Πάρνηθας στις 08:15 αυστηρά για να αναχωρήσουμε με το βαγόνι των 08:30
Η πεζοπορία μας ξεκινά από το Καζίνο. Κατευθυνόμαστε προς το καταφύγιο Φλαμπούρι (1.149 μ. ) όπου και η πρώτη στάση μας. Στη συνέχεια κατηφορίζουμε προς την πηγή Κυρά (1.092 μ.). Μετά μέσω του μονοπατιού Ο22 ανηφορίζουμε για το Πυροφυλάκιο του ΕΔΑΣΑ στην Σκίπιζα όπου θα απολαύσουμε την πανοραμική θέα. Το πυροφυλάκειο της Σκίπιζας βρίσκεται στην ομώνυμη θέση σε υψόμετρο 1270 μέτρων στη ΒΔ πλευρά της Πάρνηθας. (“Σκίπιζα” στην αρβανίτικη διάλεκτο σημαίνει “αετοφωλιά”). Παίρνουμε το κατηφορικό μονοπάτι της επιστροφής προς Μπάφι και συνεχίζουμε προς το σημείο εκκίνησης. Το μεγαλύτερο μέρος της διαδρομής κινείται μέσα σε πυκνό δάσος πεύκων και ελάτης.
Ω.Π.: 5.30-6, Υ.Δ.: 600, Β.Δ.: 1+ )16χλμ.)
Συντονίστρια: Χρυσάνθη Γεωργούλη

Παναχαϊκό Όρος: Άνω Καστρίτσι –λίμνη Πασχαλιάνων
2026-02-01 07:00 - 19:00
01/2
Παναχαϊκό Όρος: Άνω Καστρίτσι –λίμνη Πασχαλιάνων
Αναχώρηση 07:00 για το ‘Ανω Καστρίτσι με το φυσικό του κάστρο.
Η διαδρομή ξεκινά από την πλατεία του χωριού, σε υψόμετρο 470 μ., και αρχικά κατευθύνεται προς τη θέση Νερομάνα. Από εκεί, μέσω ενός σύντομου χωματόδρομου, φτάνουμε στην αρχή του μονοπατιού.
Το μονοπάτι διασχίζει το δάσος των χειμάρρων Σελεμνού και Χάραδρου, οι οποίοι σχηματίζουν μικρούς καταρράκτες που συνοδεύουν ένα μικρό τμήμα της διαδρομής. Στην αρχή η κλίση είναι έντονα ανηφορική, όμως σταδιακά γίνεται πιο ήπια όσο προχωρά η πορεία.
Η λιμνούλα των Πασχαλιάνων (1170μ), παρά το μικρό της μέγεθος, προσφέρει ένα εντυπωσιακό θέαμα. Αποτελεί τη νοτιότερη αλπική λίμνη της Ελλάδας και φιλοξενεί αλπικούς τρίτωνες, προσδίδοντας ιδιαίτερη οικολογική αξία στην περιοχή.
Η επιστροφή θα γίνει στο μεγαλύτερο μέρος της από το ίδιο μονοπάτι κάνοντας μια μικρή παράκαμψη για να επισκεφτούμε το εκκλησάκι του Αγ. Ανδρέα που προσφέρει πανοραμική θέα στον Κορινθιακό και τα βουνά της Στερεάς Ελλάδας. Τέλος θα ακολουθήσει φαγητό σε ταβέρνα του Άνω Καστριτσίου. Ω.Π. ~5, ΥΔ: 750μ, ΒΔ:1+
Συντονιστές: Παναγιώτης Kόρμπος & Δημήτρης Κόρμπος

Ευαισθητοποίηση για τον κίνδυνο χιονοστιβάδας
2026-02-05 19:30 - 22:00
Avalanche Awareness. (Ευαισθητοποίηση για τον κίνδυνο χιονοστιβάδας)
Νίκος Λαζανάς
Οδηγός Βουνού, Εκπαιδευτής ασφαλείας χιονιού και χιονοστιβάδων της ΑΝΕΝΑ και
μέλος της Mountain Safety info.
Προλογίζει ο Γ.Βουτυρόπουλος, Οδηγός βουνού, Εκπαιδευτής Ε.Ο.Ο.Α.
Χώρος: Ε.Π.Ο.Σ.ΦΥΛΗΣ, Ικτίνου 3 & Προμηθέως ΦΥΛΗ 13344 (με τα πόδια,
300μ.από την έξοδο 6 της Αττικής οδού)
Χρόνος: Πέμπτη 5 Φεβρουαρίου 2026 ώρα 19:30
After: Αναμένεται ενημέρωση

Ψυρρή: η γειτονιά των ηρώων. ΠΟΛΙΤΙΣΤΙΚΕΣ ΔΙΑΔΡΟΜΕΣ
2026-02-07 10:30 - 17:00
7/2 ΄Σάββατο
Ψυρρή: η γειτονιά των ηρώων. ΠΟΛΙΤΙΣΤΙΚΕΣ ΔΙΑΔΡΟΜΕΣ
Η Άρτεμις Σκουμπουρδή συγγραφέας, του ομώνυμου βιβλίου, ξεναγεί με τον γλαφυρό της λόγο τα μέλη και τους φίλους του Ε.Π.Ο.Σ. Φυλής.

Πλατεία Ηρώων, στέκι κάποτε των μόρτηδων και κουτσαβάκηδων, το παλαιό Κακουργιοδικείο, το σπίτι της «κόρης των Αθηνών» της ποιητικής μούσας του Λόρδου Βύρωνα, οι εκκλησίες του Ψυρρή όπως ο Αη Γιάννης της Κολώνας και πολλά άλλα θα μας μεταφέρουν σε μια άλλη εποχή.

Συνάντηση: ώρα 10:30 στην είσοδο του σταθμού «Μοναστηράκι» στην οδό Αθηνάς
Συντονιστής: Μέλος του Δ.Σ.

Βιογραφικό:
Η Άρτεμις Σκουμπουρδή γεννήθηκε στην Κάλυμνο το 1953 και μεγάλωσε στην Αθήνα. Σπούδασε στην Αθήνα (ξεναγός) και στη Μαδρίτη (ιστορικός της τέχνης). Από το 1982 συνεργάζεται με το Πνευματικό Κέντρο του Δήμου Αθηναίων σε ξεναγήσεις, διαλέξεις και συγγραφή ιστορικών βιβλίων-λευκωμάτων για την Αθήνα. Παράλληλα ασχολείται με την ιστορική και λαογραφική μελέτη της παλαιάς Αθήνας.Διδάσκει τα αθηναϊκά θέματα στη Σχολή Ξεναγών και δίνει σχετικές διαλέξεις σε πολιτιστικούς Συλλόγους.
Από το 1987 επιμελείται και παρουσιάζει ραδιοφωνικές και τηλεοπτικές εκπομπές αρχαιολογικού περιεχομένου, καθώς επίσης, εκπομπές ιστορικού και λαογραφικού περιεχομένου. Εργάζεται ως επιστημονικός Σύμβουλος σε τηλεοπτικές εκπομπές (ΕΡΤ) ιστορικών και λαογραφικών θεμάτων για τηνπαλαιά Αθήνα. “Αθηναιογραφεί” σε εφημερίδες και περιοδικά. Ξεναγεί, μελετά, ερευνά, γράφει καιλατρεύει διά βίου τη μαγική πόλη, την Αθήνα.

Αρκαδία: Ελάτη-Βυτίνα-Νυμφάσια (διάσχιση)
2026-02-08
08 Φεβρουαρίου
Αρκαδία: Ελάτη-Βυτίνα-Νυμφάσια (διάσχιση)
Αναχώρηση στις 07:00 για την Ελάτη (υψ. 1.200 μ.), από όπου ξεκινά η πεζοπορία μας, αρχικά με κατηφορική πορεία, ακολουθώντας άλλοτε καλντερίμι και άλλοτε μονοπάτι. Πρώτος μας σταθμός είναι οι Πηγές Πυργακίου, από τις οποίες υδρεύεται η Βυτίνα. Συνεχίζοντας, φτάνουμε στην πετρόχτιστη Βρύση Μακρινού. Διασχίζουμε για λίγο τον ασφαλτοστρωμένο δρόμο Βυτίνας–Δημητσάνας και στη συνέχεια περνάμε ένα ρυάκι, για να συνεχίσουμε σε παλιό μουλαρόδρομο. Αυτό το τμήμα της διαδρομής θεωρείται από τα ομορφότερα, καθώς κινείται μέσα σε πλούσια βλάστηση με πλατάνια, ενώ συναντάμε και ερείπια τριών παλιών νερόμυλων. Μετά το ξύλινο γεφυράκι, αρχίζουμε ανάβαση προς τη βρύση Αρτότση και κατόπιν ακολουθούμε δρομάκια που μας οδηγούν στη Βυτίνα – ένα γραφικό, πετρόχτιστο χωριό. Συνεχίζοντας την πορεία μας με ήπια ανάβαση, διασχίζουμε την παλιά Βυτίνα και περνάμε από την τοποθεσία Μαύρα Λιθάρια. Η διαδρομή συνεχίζει μέσα από ένα μικρό, εντυπωσιακό φαράγγι και από εκεί κατηφορίζουμε προς το γεφύρι της Τζαβάραινας. Η πεζοπορία ολοκληρώνεται στο χωριό Νυμφασία (υψ. 840 μ.). (διάσχιση). Ω.Π.: 4,5-5, Υ.Δ.: -560+260, Β.Δ.: 1 (14,1χλμ.)
Συντονιστής : Δ. Ρούσσης

ΠΑΝΕΛΛΗΝΙΑ ΧΕΙΜΕΡΙΝΗ ΑΝΑΡΡΙΧΗΤΙΚΗ ΣΥΝΑΝΤΗΣΗ 2026
2026-02-14 08:00 - 2026-02-15 17:00
14-15 ΦΕΒΡΟΥΑΡΙΟΥ 26
ΠΑΝΕΛΛΗΝΙΑ ΧΕΙΜΕΡΙΝΗ ΑΝΑΡΡΙΧΗΤΙΚΗ ΣΥΝΑΝΤΗΣΗ ΒΑΡΔΟΥΣΙΑ

15/2/2026 Λιγνιτωρυχεία Ραφήνας - Πολυβολείο Ραφήνας.
2026-02-15 09:30 - 17:00
15/2/2026
Λιγνιτωρυχεία Ραφήνας – Πολυβολείο Ραφήνας.
Μια δράση για τις άγνωστες ιστορικές γωνιές της νεότερη ιστορίας της Ραφήνας Αττικής
Η εκδήλωση πραγματοποιείται σε συνεργασία με τον Σύλλογο «Φίλοι του Αρχαιολογικού Μουσείου του Μαραθώνα»
θα επισκεφτούμε γνωρίζοντας ενδιαφέρουσες πτυχές της τοπικής ιστορίας : Τα παλιά λιγνιτωρυχεία Ραφήνας (Διασταύρωση Ραφήνας), ένα τμήμα της διαδρομής του πρώτου σύγχρονου μαραθωνίου με τη γέφυρα την οποία είχε περάσει ο Γρηγόρης Λαμπράκης αλλά και το γερμανικό πολυβολείο της Ραφήνας, ιστορικά τοπόσημα της περιοχής.
Σε αυτή την περιήγηση θα μας συνοδεύσει ο κ. Δημήτρης Μακρής, ηλεκτρονικός, εποχικός εργαζόμενος στα λιγνιτωρυχεία και ερευνητής της τοπικής Ιστορίας. Στη συνέχεια μαζί με τον κ.Μακρή θα κατεβούμε στις υπόγειες σήραγγες του πολυβολείου, 15μ. κάτω από την επιφάνεια του εδάφους όπου υπάρχουν κοιτώνες, γραφεία, ιατρείο και άλλα, της περιόδου του Β’ παγκοσμίου πολέμου.

Σημείο συνάντησης με Ι.Χ.: Στις 09:30 το πρωί στο πάρκινγκ στην αρχή της οδού Οδυσσέα Ελύτη, δεξιά μετά το ΕΠΑΛ Ραφήνας, απέναντι από τον Ιερό Ναό Αναλήψεως.
Εξοπλισμός: Σακίδιο ημέρας, πεζοπορικά μποτάκια, μπατόν. Δεν συνιστάται η συμμετοχή ατόμων με κλειστοφοβία.
Απαραίτητη η δήλωση συμμετοχής στο τηλέφωνο του Συλλόγου.

12 Δεκεμβρίου 1949

Κίσσαβος, κορυφή «Κώστας Παλαμώτης» (1.978μ.), Φαράγγι Καλυψούς, διασχίσεις, Αμπελάκια. Τύρναβος με «Μπουρανί» και αποκριάτικα δρώμενα
2026-02-20 08:00 - 2026-02-23 17:00
20-23/2/26
Κίσσαβος, κορυφή «Κώστας Παλαμώτης» (1.978μ.), Φαράγγι Καλυψούς,
διασχίσεις, Αμπελάκια. Τύρναβος με «Μπουρανί» και αποκριάτικα δρώμενα
Παρασκευή: Αναχώρηση 16:30 για το καταφύγιο του Κισσάβου (1.604μ.) στη θέση
Κάναλος όπου όλες οι διανυκτερεύσεις
Σάββατο :
Δύσκολη διαδρομή: Μεταφορά με το πούλμαν στο χωριό Σπηλιά (800μ.) όπου και
αρχίζει η πεζοπορία μας από το κέντρο του χωριού ακολουθώντας μονοπάτι κι
ανηφορίζοντας τη ράχη ανατολικά του χωριού προς την Συναχόβρυση. Δεν υπάρχει
σήμανση αλλά το μονοπάτι σε γενικές γραμμές είναι ευδιάκριτο. Στη συνέχεια,
φθάνουμε στη βάση του κώνου του Κισσάβου στη θέση Τράπεζος. Από εκεί
ανεβαίνουμε τον κώνο της κορυφής ακολουθώντας τα σημάδια του μονοπατιού Ο2,
το οποίο έρχεται από το χωριό Ανατολή. Φθάνοντας στην κορυφή «Κώστας
Παλαμώτης» του Κισσάβου, όπου και το εκκλησάκι του Προφήτη Ηλία,
απολαμβάνουμε τη θέα προς τον Όλυμπο, το Θερμαϊκό κόλπο, το Πήλιο και τις
Βόρειες Σποράδες. Στη συνέχεια, κατηφορίζουμε προς το καταφύγιο του Κισσάβου
στη θέση Κάναλος, όπου και το τέλος της πορείας. Ω.Π.: 6, Υ.Δ.: +1180 – 375, Β.Δ.: 2
ή 5 με χιόνι οπότε και είναι απαραίτητος ο χειμερινός εξοπλισμός.
Εύκολη διαδρομή : Μεταφορά οδικώς στον παραθαλάσσιο οικισμό Κόκκινο Νερό
Μελιβοίας Λάρισας στους ανατολικούς πρόποδες του Κισσάβου. Από εκεί
πεζοπορία στο φαράγγι της Καλυψούς με την πυκνή βλάστηση, τρεχούμενα νερά
που σχηματίζουν βάθρες και κλιμακωτούς καταρράκτες να συνθέτουν ένα υπέροχο
τοπίο. Ο κύριος καταρράκτης, ξεπερνάει τα 70 μέτρα (είναι ένας από τους
ψηλότερους της Ελλάδας) και σχηματίζει μια καταγάλανη όμορφη λίμνη. Ω.Π.:
3.30-4 Υ.Δ.: 495, Β.Δ.: 1+ (9,5χλμ.) Στην περιοχή θα δούμε το “μυστικό πέτρινο”
γεφύρι της Παπαρίζαινας, το οποίο χρονολογείται πιθανότατα από τους
Βυζαντινούς χρόνους και τις ιαματικές πηγές του Κόκκινου νερού με τις
αλλεπάλληλες γούρνες.
Κυριακή :
Κοινή πορεία: Σπηλιά – Ανατολή- Μεταξοχώρι
Από το χωριό Σπηλιά (800μ.) ακολουθούμε ανηφορικό μονοπάτι μέχρι τα 1535μ.
στην κορυφή με το κολωνάκι. Συνεχίζουμε κατηφορικά πλέον προς το χωριό
Ανατολή (940μ.) και η διαδρομή μας ολοκληρώνεται μέχρι το χωριό Μεταξοχώρι
(220μ.) με την παραδοσιακή αρχιτεκτονική, που αναπτύχθηκε κι ευημέρησε από την
καλλιέργεια του μεταξιού στο παρελθόν Ω.Π.: 6.30-7, Υ.Δ.: +735 -1315, Β.Δ.: 2
(19χλμ.)
Προαιρετική επίσκεψη στην Ιερά Μονή Τιμίου Προδρόμου, Ανατολής, μοναστήρι με
τράπεζα σπόρων και άλλες πρωτοποριακές ενασχολήσεις που οι μοναχές
επιδίδονται παράγοντας κτηνοτροφικά και βιολογικά προϊόντα.
Καθαρή Δευτέρα: Καταφύγιο (1.604μ.) – Σπηλιά (800μ.) Προαιρετική κατάβαση
από μονοπάτι σε αλπικό πεδίο μέχρι το χωριό Σπηλιά. Ω.Π.: 2, Υ.Δ.: -804, Β.Δ.: 1
(5,5χλμ) ή σύντομη επίσκεψη στο παραδοσιακό χωριό Αμπελάκια χτισμένο στις ΒΔ
πλαγιές του Κισσάβου, όπου ήκμασε ο Συνεταιρισμός εμπόρων, τεχνιτών και
εργατών παρασκευής κόκκινων νημάτων στα τέλη του 18ου και στις αρχές του
19ου αιώνα. Αποτέλεσε την πρώτη και καλύτερη συνεταιριστική οργάνωση στην
Ελλάδα επί Τουρκοκρατίας και λόγος που το γραφικό χωριό γνώρισε μεγάλη
ακμή.
Στη συνέχεια θα επισκεφτούμε τον Τύρναβο όπου γιορτάζεται το σατυρικό έθιμο
του «Μπουρανί», μια γιορτή με αθυροστομία, φαλικά σύμβολα και παραδοσιακούς
χορούς που κορυφώνεται με το ψήσιμο του «Μπουρανί» δίπλα στον ποταμό
Τιταρήσιο. Τολμηρά αποκριάτικα έθιμα με σάτιρα αναβιώνοντας αρχαίες γονιμικές
τελετές
Συντονιστές: Φιλιώ Μαλτέζου και Δημήτρης Ρούσσης

1/3 Μαίναλο: Λεβίδι – Αλωνίσταινα (διάσχιση)
2026-03-01 07:00 - 17:00
1/3
Μαίναλο: Λεβίδι – Αλωνίσταινα (διάσχιση)
Αναχώρηση στις 07:00 για Λεβίδι Αρκαδίας (900μ.). Έναρξη πορείας σε σηματοδοτημένο μονοπάτι μέσα σε δάσος κωνοφόρων μέχρι το καταφύγιο του ΕΟΣ Τρίπολης όπου και διάλειμμα. Συνέχεια της πορείας με ελαφριά ανηφορική πορεία μέχρι την θέση Ξερακιά και από εκεί αρχίζει η κατάβαση στην Αλωνίσταινα (1.220μ.), διάσχιση .Ω.Π.:7, Υ.Δ.: +900 -700, Β.Δ.: 2 (13χλμ)
Συντονιστής: Κωνσταντίνος Κατσούλης

Παναιτωλικό: Κορυφή Κατελάνος (1,924μ.), Κόκα (1.691μ.), Βγένας (1.737μ.), – Γιόρλας (1.600μ.). Αράκυνθος: Άγιος Νικόλαος Κρεμαστός. Μεσολόγγι. Λιμνοθάλασσα, νήσος Τουρλίδα & Μουσείο αλατιού. Νησάκια Βασιλάδι και Κλείσοβα
2026-03-06 16:30 - 2026-03-08 21:00
6-8/3
Παναιτωλικό: Κορυφή Κατελάνος (1,924μ.), Κόκα (1.691μ.), Βγένας (1.737μ.), – Γιόρλας
(1.600μ.). Αράκυνθος: Άγιος Νικόλαος Κρεμαστός. Μεσολόγγι. Λιμνοθάλασσα, νήσος
Τουρλίδα & Μουσείο αλατιού. Νησάκια Βασιλάδι και Κλείσοβα
Παρασκευή: Αναχώρηση 16:30 για το χωριό Περιστέρα (760μ.) και νυχτερινή πορεία με
φακούς κεφαλής μέχρι το καταφύγιο του Παναιτωλικού (1.160μ.), Ω.Π.: 1.30, Υ.Δ.: 400,
Β.Δ.: 1 Τα σακίδια θα μεταφερθούν με αγροτικό όχημα.
Σάββατο: Δύσκολη πορεία: Ξεκινάμε από το καταφύγιο Παναιτωλικού (1,160μ.) ανηφορικό
μονοπάτι μέσα στα έλατα μέχρι κορυφή Κόκα (1.691μ.) η θέα προς την λίμνη Τριχωνίδα
μαγευτική! Τραβερσάρουμε δεξιά της κορυφογραμμής Κόκας για κορυφογραμμή Ζυγού ή
Βγένας (1.737μ.) Συνεχίζουμε για διάσελο Ζυγού – Γιόρλας (1.600μ.) Ανηφορίζουμε την
ανήλιαγη βορειοδυτική πλευρά την Γιόρλας (1.,820) να μας οδηγήσει στο διάσελο
Κατελάνου. Ανεβαίνουμε την τελική ανηφόρα για την κορυφή Κατελάνο (1.924μ.), την
υψηλότερη κορυφή του Παναιτωλικού.
Απολαμβάνουμε τη θέα προς Κριμνίτσα, Χελιδόνα, Καλιακούδα, Σκόλλις (Σαντομέρι)
λίμνη Κρεμαστών. Επιστρέφουμε από την ίδια διαδρομή Ω.Π.: 8-9, Υ.Δ.: συνολική 1060,
Β.Δ.: 2 (5 με χιόνι) (13,50χλμ.) Συνιστάται χειμερινός εξοπλισμός (κραμπόν, πιολέ)
Εύκολη πορεία: Από το καταφύγιο του Παναιτωλικού (1.160μ.) μέχρι την κορυφή Κόκκα
(1.691μ.) κι αφού απολαύσουμε τη θέα επιστροφή από τα ίδια Ω.Π.: 4-5 (αναλόγως τη
χιόνωση) , Υ.Δ.: 530, Β.Δ.: 1+
Κυριακή: Πεζοπορία κατάβασης από το καταφύγιο προς το χωριό Περιστέρα (περίπου 1
ώρα) και μεταφορά οδικώς στην περιοχή του Αράκυνθου στη θέση Κάτω Ελληνικά (πρώην
Κάτω Αμπέλια) (560μ.) απ’ όπου αρχίζουμε την πεζοπορία μας για 20 λεπτά σε
χωματόδρομο και στη συνέχεια σε μονοπάτι με θέα τη λιμνοθάλασσα του Αιτωλικού
μέχρι το φωλιασμένο σε ψηλό βράχο μοναστήρι, κυριολεκτικά μετέωρο στο κενό, του Αγίου
Νικολάου του Κρεμαστού (480μ.) . Η σπηλαιώδης Μονή βρίσκεται χτισμένη στη ΝΔ πλαγιά
του όρους Αράκυνθος σε σπήλαια πάνω σε απόκρυμνη χαράδρα και το καθολικό του ναού
βρίσκεται στη μεγαλύτερη από τις σπηλιές. Υπάρχουν αγιογραφίες «καπαδοκικής»
τεχνοτροπίας που χρονολογούνται τον 10 ο – 11 ο αι. και ιδρυτής της Μονής θεωρείται ο
Νίκανδρος το 990μ.Χ. Σε απόσταση 5 λεπτών από το μοναστήρι θα δούμε μεγάλο
καταρράκτη. Η διάσχισή μας θα ολοκληρωθεί κατηφορίζοντας από μονοπάτι στο χωριό
Κεφαλόβρυσο (15μ.υψόμετρο) (διάσχιση) Ω.Π.: 3, Υ.Δ.: -540, Β.Δ.: 1+ (8,5χλμ.)
Μεταφορά οδικώς στην Ιερή Πόλη του Μεσολογγίου. Περιήγηση στην πόλη των Ελεύθερων
πολιορκημένων, με επίσκεψη στο νησάκι Τουρλίδα της λιμνοθάλασσας όπου και το
μουσείο αλατιού ή επίσκεψη με πλοιάριο στα νησάκια Βασιλάδι και Κλείσοβα
όπου και το ιστορικό εκκλησάκι της Αγίας Τριάδας, αναλόγως του ελέυθερου χρόνου.
Συντονιστές Δύσκολης πορείας: Κώστας Κατσούλης & Νίκος Λούρας
Συντονιστές Εύκολης πορείας: Άγγελος Χριστοδουλάκης & Φωτεινή Χριστοπούλου

Φενεός: Λίμνη Δόξα, Καταρράκτες Ταρσού
2026-03-15 07:00 - 20:00
15/3
Φενεός: Λίμνη Δόξα, Καταρράκτες Ταρσού
Αναχώρηση στις 07:00 για λίμνη Δόξα, Κορινθίας.
Η κυκλική διαδρομή ξεκινά από τη λίμνη Δόξα και ακολουθεί το κλασικό μονοπάτι που ανηφορίζει προς το διάσελο του Κυνηγού. Η πορεία κινείται σε δασικό περιβάλλον και είναι σταθερά ανηφορική, προσφέροντας όμορφες εικόνες σε ήπιο ρυθμό. Μετά από περίπου 2,7 χιλιόμετρα πορείας και έχοντας καλύψει περίπου 350 μέτρα θετικής υψομετρικής διαφοράς, στρίβουμε δεξιά (σήμανση για θέση Γκίωνα) και αλλάζουμε κατεύθυνση, συνεχίζοντας βόρεια. Από το σημείο αυτό η διαδρομή ακολουθεί τραβέρσα με πολύ ήπια ανηφορική κλίση, διασχίζοντας την πλαγιά του Νησιού, του βουνού που βρίσκεται ανάμεσα στη Ντουρντουβάνα και το Μαδερό. Μετά από περίπου 2 χιλιόμετρα τραβέρσας και επιπλέον 100 μέτρα ήπιας ανάβασης, φτάνουμε στη θέση Γκιώνα, ένα όμορφο και ανοιχτό οροπέδιο με θέα προς τα γύρω βουνά, ιδανικό σημείο για στάση και ξεκούραση. Από εκεί η πορεία συνεχίζει ανατολικά, ακολουθώντας ισομετρική διαδρομή μήκους περίπου 2,7 χιλιομέτρων, μέχρι το σημείο όπου ξεκινά η κατάβαση. Η επιστροφή γίνεται με νότια πορεία, σε κατηφορικό πλέον μονοπάτι, το οποίο μας οδηγεί ομαλά πίσω στη λίμνη Δόξα. Ω.Π.: 4-4.30, Υ.Δ.: ±550 μ., (10,5χλμ)

Μετά το πέρας της πεζοπορίας, θα μεταφερθούμε στους όχι και τόσο γνωστούς καταρράκτες Ταρσού, λίγο πριν το ρέμα Χάβου, στον επαρχιακό δρόμο Γκούρας – Δερβενίου. Η πρόσβαση γίνεται εύκολα μέσω κατηφορικού χωματόδρομου, ενώ η προσέγγιση των καταρρακτών πραγματοποιείται από μονοπάτι δίπλα στη ρεματιά που σχηματίζουν. Το μονοπάτι μέχρι τους καταρράκτες έχει μήκος λιγότερο από 1 χιλιόμετρο και κρύβει αρκετές ευχάριστες εκπλήξεις.

Φαγητό σε ταβέρνα της περιοχής πριν ή μετά την επίσκεψη στους καταρράκτες και επιστροφή στην Αθήνα
Συντονιστής: Διονύσης Σεμιτέκολος

22/3 Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
2026-03-22 07:00 - 20:00
22/3
Εύβοια, Δίρφυς. Ράχη Συκά – Καταφύγιο Δίρφυς – Κορυφή Δίρφυς – Καταφύγιο Αγάλης . Φαράγγι Αγάλης (διάσχιση).
Αναχώρηση 07:00 για Ράχη Συκά, πάνω από την Στενή Ευβοίας.
Δύσκολη διαδρομή: Η διάσχιση αποτελεί μια όμορφη και απαιτητική πορεία στο ψηλότερο βουνό της Εύβοιας. Ξεκινά από τη Ράχη Συκά και ακολουθεί σηματοδοτημένα μονοπάτια προς το καταφύγιο της Δίρφυς και την κορυφή (1.743 μ.), προσφέροντας πανοραμική θέα στο Αιγαίο και τον Ευβοϊκό. Η κατάβαση συνεχίζεται προς το καταφύγιο Αγάλης και ολοκληρώνεται μέσα από το εντυπωσιακό φαράγγι της Αγάλης.
Η διαδρομή απαιτεί πολύ καλή φυσική κατάσταση και ο βαθμός δυσκολίας μπορεί να αυξηθεί ανάλογα με την ύπαρξη χιονιού οπότε και απαιτείται κατάλληλος χειμερινός εξοπλισμός και γνώση της χρήσης του.
Ω.Π.: 7-7.30, Υ.Δ.: +860 -1600, Β.Δ.: 2+ (14,5χλμ.)
Εύκολη διαδρομή: Από τον Άγιο Αθανάσιο Εύβοιας και από το γήπεδο του χωριού του Αγίου Αθανασίου (260μ) θα αρχίσει η πορεία μας. Ακολουθούμε χωματόδρομο για λίγα μέτρα ο οποίος μπαίνει στο φαράγγι και τελειώνει σε ένα αντλιοστάσιο. Η διαδρομή συνεχίζει σε καλά διαμορφωμένο μονοπάτι πλάι στο ποταμάκι, με κάποια γεφυράκια που υπάρχουν για να περνάμε απέναντι. Στο μονοπάτι θα συναντήσουμε και γλιστερές ποταμίσιες πέτρες αλλά και νερά καθώς υπάρχουν πηγές στα πλαϊνά της διαδρομής οπότε καλό είναι να φοράμε ψηλά ορειβατικά μποτάκια με καλές αντιολισθητικές σόλες. Στη συνέχεια η διαδρομή θα γίνει ανηφορική και στο τέλος του θα συνεχίσουμε να ανεβαίνουμε σε μονοπάτι μέσα σε ελατόδασος μέχρι την πηγή Κράτεια (740μ). Από την πηγή θα συνεχίσουμε την ανάβασή μας για το κυνηγητικό καταφύγιο Αγάλης (940μ) από όπου θα μας παραλάβει το πούλμαν Ω.Π.:4-5, Υ.Δ.: +680μ. Β.Δ.: 1+
Συντονιστής δύσκολης πορείας: Γιώργος Καρβελάς
Συντονιστής εύκολης πορείας: Φωτεινή Χριστοπούλου

28-29/3 Φωκίδα. Γκιώνα, κορυφή Πύργος (2.063μ.), διάσχιση . Βαγονέτο . Πεζοπορία Καλοσκοπή.- Πανουργιάς
2026-03-28 10:30 - 2026-03-29 20:00
28-29/3
Φωκίδα. Γκιώνα, κορυφή Πύργος (2.063μ.), διάσχιση . Βαγονέτο . Πεζοπορία Καλοσκοπή.- Πανουργιάς

Σάββατο:
Αναχώρηση στις 10:30 προς το μεταλλευτικό πάρκο Φωκίδας όπου προγραμματισμένη επίσκεψη (Vagonetto https://www.vagonetto.gr/) (εισιτήριο εισόδου 10€/άτομο)
“Στόχος του Μεταλλευτικού Πάρκου Φωκίδας είναι, όχι μόνο να παρουσιάσει τους χώρους λειτουργίας ενός μεταλλείου, αλλά να ενημερώσει, να ψυχαγωγήσει και να εκπαιδεύσει τις καινούργιες γενιές πάνω στην ιστορία εκμετάλλευσης του βωξίτη και των ανθρώπων που εργάστηκαν για αυτό.”Μετά το πέρας της επίσκεψης οι 2 ομάδες θα αναχωρήσουν προς το χωριό Συκιά, όπου θα γίνει η διανυκτέρευση σε καταφύγιο.
Κυριακή:
Δύσκολη πορεία: Γκιώνα: Συκιά – Πύργος – Καλοσκοπή
Η πορεία ξεκινά από το χωριό Συκιά (735 μ.) και ακολουθεί αρχικά ήπια ανηφορική κατεύθυνση. Σε σύντομο χρόνο προσεγγίζουμε το Λαζόρεμα, το οποίο διασχίζουμε και συνεχίζουμε ανηφορίζοντας προς την Πλάκα, τη μεγαλύτερη ορθοπλαγιά των Βαλκανίων. Μετά από περίπου 2,1 χλμ και +400 μ. υψομετρικής, φτάνουμε σε μικρό οροπέδιο όπου συναντώνται τα μονοπάτια του Λαζορέματος και του Καραγιάννη. Από εδώ συνεχίζουμε με βόρεια–βορειοανατολική πορεία, κινούμενοι παράλληλα με το Λαζόρεμα. Διασχίζουμε ακόμη ένα μικρό οροπέδιο και, μετά από 1,3 χλμ ήπιας ανηφόρας (+100 μ.), καταλήγουμε σε στάνη, από όπου ανοίγεται η θέα προς βορρά και ξεχωρίζει η κορυφή Πύργος (2.063μ). Από τη στάνη η ανάβαση γίνεται πιο έντονη. Ανηφορίζουμε προς το διάσελο, το οποίο προσεγγίζουμε από την ανατολική πλευρά, καλύπτοντας 2,4 χλμ με +500 μ. υψομετρικής. Από το διάσελο ακολουθεί η τελική ανάβαση προς την κορυφή Πύργος, σε σαφή ανηφορική πορεία, μήκους 0,9 χλμ και +300 μ. Η διάσχιση συνεχίζεται προς την Καλοσκοπή, συνδυάζοντας μονοπάτια και δασικούς δρόμους, με κυρίαρχη κατάβαση και μεγάλα ανοίγματα θέας προς τη Φωκίδα. Ω.Π.: 9, Υ.Δ.: +1500μ / – 1300μ, Β.Δ.: 3 (22χλμ.).Απαραίτητος χειμερινος εξοπλισμός ( κραμπόν, πιολέ, μπωντριέ, κράνος, καραμπίνερ ασφαλείας)
Εύκολη πορεία: Η πορεία μας αρχίζει από την πλατεία του χωριού Καλοσκοπή. Είναι μια ήπια πεζοπορική διαδρομή στις παρυφές της πανέμορφης Γκιώνας από νέο μονοπάτι. Ανηφορίζουμε μέσα σε ελατοσκέπαστο δάσος μέχρι τον δασικό δρόμο των Μεταλλείων. Στην συνέχεια κατηφορίζουμε από δασικό δρόμο μέχρι το χωριό Πανουργιάς. Κατόπιν ανηφορίζουμε για λίγο ακόμη σε ελατοσκέπαστο μονοπάτι δίπλα από τις Βρύζες και κατεβαίνουμε στο Κεφαλόβρυσο. Θαυμάζουμε το τοπίο και συνεχίζουμε για το χωριό Καλοσκοπή όπου ολοκληρώνεται η διαδρομή μας, Ω.Π.: 4-5, Υ.Δ.: +500, Β.Δ.: 1
Συντονιστής δύσκολης πορείας: Κώστας Κατσούλης
Συντονιστής εύκολης πορείας: Νίκος Αναστασίου

Μαρόκο: ανάβαση στην ψηλότερη κορυφή του Άτλαντα, Τουμπκαλ (4.167μ.), Πεζοπορίες σε βερβέρικα χωριά. Ερημος Σαχάρα. Φαράγγια Νταντές, Τουδρα. Μερζούγκα. Αΐτ Μπεν Χαντού – Κάσμπα Ταλαούτ. Μαρακές και Μεδίνα.
2026-04-04 08:00 - 2026-04-11 17:00
Μαρόκο: ανάβαση στην ψηλότερη κορυφή του Άτλαντα, Τουμπκαλ (4.167μ.), Πεζοπορίες σε βερβέρικα χωριά. Ερημος Σαχάρα. Φαράγγια Νταντές, Τουδρα. Μερζούγκα. Αΐτ Μπεν Χαντού – Κάσμπα Ταλαούτ. Μαρακές και Μεδίνα.

Οργάνωση: ταξιδιωτικό πρακτορείο.
Σάββατο 4/4/26: Ημέρα 1η : Συνάντηση στο αεροδρόμιο «Ελ.Βενιζέλος» στις 06:30 για την πτήση ATH RAK Α3738 και αναχώρηση 08:55 . για Μαρόκο. Άφιξη στις 11:25 και
μεταφορά από το αεροδρόμιο γύρω στις 3 μ.μ. έναρξη περιήγησης στην πόλη με επίσκεψη στα εξής αξιοθέατα μετά από σύντομο γεύμα: Εβραϊκή πλατεία – Παλάτι Μπαΐα – Σχολείο Μπεν Γιουσέφ – Αλντ Μεδίνα – η πλατεία Τζαμάα ελ Φνα – σουκ – μουσουλμανικό μουσείο Κοτούμπια.. Μυστικός κήπος – Κήπος Μαζουρέλ.
Διανυκτέρευση στο Riad Omar ή σε παρόμοιο ξενοδοχείο.
Κυριακή 5/4/26 Ημέρα 2η : ΟΡΕΙΒΑΤΙΚΗ ΟΜΑΔΑ: Μαρακές-Ιμλίλ – Καταφύγιο Τουμπκάλ 3207 μ. υψόμετρο:
Μετά το πρωινό στο Μαρακές, ταξιδεύουμε προς το Ιμλίλ για 1 ώρα και 30 λεπτά οδικώς, περνώντας από τα tagnout, moulay Ibrahim και asni και το Ιμλίλ. Εκεί θα συναντήσουμε τους οδηγούς βουνού και θα κατευθυνθούμε κατά μήκος της κοιλάδας Mizane προς το ιερό του Sidi Chamarouch, όπου μικρή στάση. Από εδώ το μονοπάτι συνεχίζει να ανηφορίζει σταθερά, φιδωτά και ζιγκ-ζαγκ μέχρι το Καταφύγιο Τουμπκάλ (3207 μ.), όπου η διανυκτέρευσή μας Ω.Π.: 5-6, Υ.Δ.: ??, Β.Δ.: δύσκολη. Διαδρομή σε συνθήκες μεγάλου υψομέτρου σε αργούς ρυθμούς.

Κυριακή 5/4/26 2η ΠΕΖΟΠΟΡΙΚΗ ΟΜΑΔΑ: Ιμλίλ – Τιζί Μιζίκ – Ιντ Άισα:
Μετά το πρωινό στο Μαρακές, θα ταξιδέψουμε στο Ιμλίλ για 1 ώρα και 30 λεπτά οδηγώντας, περνώντας από τα Ταχνούτ, Μουλέι Μπραχίμ και Άσνι. Εκεί θα συναντήσουμε τον οδηγό βουνού και τους μουλαράδες. Όταν φορτώσουμε τα σακίδιά μας στα μουλάρια, θα ξεκινήσουμε με σακίδιο ημέρας την πεζοπορία μας στο μονοπάτι ανεβαίνοντας προς το Tizi Mzik (2500μ.), το οποίο προσφέρει ένα υπέροχο τοπίο των κοιλάδων Imlil και Azzaden. Εδώ, θα γευματίσουμε κάτω από τη σκιά των αρκεύθων με εκπληκτική θέα στα βουνά του Άτλαντα. Μετά το μεσημεριανό γεύμα, θα κατεβούμε για να δούμε το θερινό χωριό της περιοχής. Θα ακολουθήσουμε τον δρόμο που κατεβαίνει μέσα από αρκεύθους μέχρι να φτάσουμε στο χωριό Tizi Oussem (1850μ.). Εδώ, θα έχουμε ένα διάλειμμα για φωτογραφίες από τις περιοχές των Βερβέρων με τα ιδιαίτερα έθιμά τους. Ω.Π.: 7-8, Υ.Δ.: +700 -650 Β.Δ.: 1+ Διανυκτέρευση στο χωριό Id Aissa σε παραδοσιακό ξενώνα ¨”the house of Brothers”.
Δευτέρα 6/4/26 Ημέρα 3η κορυφής : ΟΡΕΙΒΑΤΙΚΗ ΟΜΑΔΑ: Καταφύγιο Τουμπκάλ – Κορυφή Τουμπκάλ 4167μ – Κοιλάδα Ιμλίλ:
Νωρίς το πρωί θα επιχειρήσουμε την ανάβαση στην κορυφή του Τζεμπέλ Τουμπκάλ, της υψηλότερης κορυφής στη Βόρεια Αφρική. Η διαδρομή μας θα είναι κυκλική από τη νότια πλευρά του βουνού, διασχίζοντας το ρέμα πάνω από το καταφύγιο. Το περπάτημα είναι σχετικά απλό, αλλά οι χαλίκια και το υψόμετρο θα κάνουν την πορεία αρκετά δύσκολη σε ορισμένα σημεία. Η θέα κατά μήκος της διαδρομής κάνει το ταξίδι κάτι παραπάνω από αξιόλογο. Κατάβαση στο χωριό Ιμλίλ Ω.Π.: 10+, Υ.Δ.: +960 – 2267, Β.Δ. Δύσκολη
Διανυκτέρευση σε ξενώνα στο Ιμλίλ.

Δευτέρα 6/4/26 ΠΕΖΟΠΟΡΙΚΗ ΟΜΑΔΑ: Ημέρα 3η : Ιντ Ίσα – Τίζι Ουντίντ – Ματάτ – Ιμλίλ – Άρουμντ:
Η σημερινή πεζοπορία θα μας οδηγήσει από το Τίζι Ουσέμ κατηφορικά, κατά μήκος της κοιλάδας μέχρι να φτάσουμε στο χωριό Ιντ Άισα (1800μ.), ακολουθώντας την ανατολική διαδρομή που περνάει πάνω από το πέρασμα Τίζι Ουντίντ (2010μ.), η οποία μας επιτρέπει να απολαύσουμε τη θέα των κοιλάδων Ιμλίλ, Αζαντέν και των χωριών Βερβέρων που είναι χτισμένα διάσπαρτα σε βουνοπλαγιές. Συνεχίζουμε την πεζοπορία για άλλη μια ώρα περνώντας από το χωριό Ματάτ μέχρι να φτάσουμε κοντά στο ποτάμι του χωριού Αγκερσιουάλ (1600μ.), όπου θα γευματίσουμε κάτω από καρυδιές και θα χαλαρώσουμε στο κοντινό ποτάμι. Το απόγευμα, συνεχίζουμε κατά μήκος της κοιλάδας μέχρι το τελευταίο και μεγαλύτερο χωριό του Ιμλίλ για τη διανυκτέρευσή μας. Η σημερινή πεζοπορία είναι 5 ώρες με τα πόδια μέχρι το Άρμεντ. Ω.Π.: 5-6 , Υ.Δ.: +300 -500, Β.Δ.1
Στο Νταρ Ιμπίριαλ θα συναντηθεί η πεζοπορική με την ορειβατική ομάδα.
Διαδρομή προς την έρημο:
Μ.Τρίτη 7/4/26 Ημέρα 4η : Ιμλίλ – Ουαρζαζάτ – Φαράγγια Ντάντες:
Από το Ιμλίλ θα διασχίσουμε την Τιζί-ν-Τίτσα (2.260 μ.) και θα περάσουμε από την Ουαρζαζάτ, «την πόρτα της ερήμου». Πρόκειται για ένα φυσικό σκηνικό κινηματογραφικών ταινιών υπερπαραγωγών όπως ο Λόρενς της Αραβίας (1962), η Μούμια (1999) και πολλές άλλες. Θα απολαύσουμε το μεσημεριανό μας γεύμα εκεί και στη συνέχεια θα συνεχίσουμε για το Φαράγγι Ντάντες, όπου θα διανυκτερεύσουμε σε ένα ξενοδοχείο που βρίσκεται μέσα στο εντυπωσιακό φαράγγι. Καθ’ οδόν, θα σταματήσουμε στην κοιλάδα με τα τριαντάφυλλα του Καλάτ Μγκούνα, όπου οι άνθρωποι γιορτάζουν ένα φεστιβάλ ροδόνερου κάθε Μάιο, και υπάρχουν παραδοσιακά προϊόντα από τριαντάφυλλα. Θα διανυκτερεύσουμε σε ένα ξενοδοχείο με θέα το φαράγγι. Νταρ Αχλάμ ή παρόμοιο

Μ.Τετάρτη 8/4/26. Ημέρα 5η : Φαράγγια Ντάντες – Φαράγγι Τούδρα – Μερζούγκα:
Μετά το πρωινό, θα αναχωρήσουμε από το ξενοδοχείο και θα οδηγήσουμε μέσα από τα πολύχρωμα βερβερικά χωριά της κοιλάδας Ντέντες, περνώντας από το Τίνγκιρ με τα όμορφα φοινικοδάση και την παλιά εβραϊκή συνοικία. Στη συνέχεια, θα συνεχίσουμε μέσα από τα φαράγγια Τούδρα, όπου θα έχουμε την ευκαιρία να κάνουμε μια εύκολη βόλτα γύρω από τα φαράγγια, τα οποία έχουν ύψος σχεδόν 300 μέτρα. Το φαράγγι είναι γνωστό για την αναρρίχηση. Στη συνέχεια, θα γευματίσουμε στην πόλη Τιντζντάντ και στη συνέχεια θα συνεχίσουμε προς την επιβλητική έρημο Σαχάρα, όπου οι καμήλες σας θα μας περιμένουν για ένα περίπατο στους αμμόλοφους της Σαχάρας μέχρι το σούρουπο με τα μαγευτικά χρώματα. Στην 90λεπτη βόλτα με καμήλες, θα απολαύσουμε το μαγευτικό ηλιοβασίλεμα της Σαχάρας στη διαδρομή προς την πολυτελή κατασκήνωσή μας στους αμμόλοφους του Έργκ Τσάμπι. Αφού φτάσουμε στις βερβερικές σκηνές όπου θα διανυκτερεύσουμε, θα συνεχίσουν όποιοι επιθυμούν να εξερευνήσουν ελεύθερα τους αμμόλοφους. Μετά το δείπνο, θα απολαύσουμε ζωντανή μουσική της Σαχάρας γύρω από αναμένη φωτιά, κάτω από τα αστέρια στον καθαρό Μαροκινό ουρανό. Διανυκτέρευση σε πολυτελές κάμπινγκ
Μ.Πέμπτη 9/4/26 Ημέρα 6η : Μερζούγκα – Αγκντέζ – Αΐτ Μπεν Χαντού:
Πολύ πρωινό ξύπνημα για την απόλαυση των χρωμάτων της ανατολής του ήλιου πάνω από τους αμμόλοφους της Σαχάρας. Θα συνεχίσουμε με μια 90λεπτη βόλτα με καμήλες στο κέντρο του χωριού Μερζούγκα. Εδώ υπάρχει η δυνατότητα για ντους για να ξεπλύνουμε την άμμο της Σαχάρας και να απολαύσουμε το υπέροχο παραδοσιακό πρωινό μας. Στη συνέχεια, θα μεταφερθούμε με οχήματα 4 Χ 4 στην Αγκντέζ μέσω της κοιλάδας Ντράα, όπου θα έχουμε την επιλογή να περπατήσουμε 1-2 ώρες μέσα από την όαση των φοινικόδεντρων και τα χωριά των Βερβέρων και στη συνέχεια θα απολαύσουμε ένα ωραίο παραδοσιακό γεύμα στην Αγκντέζ. Το απόγευμα θα ταξιδέψουμε στην εκπληκτική Κάσμπα Αΐτ Μπεν Χαντού. Εδώ θα περάσουμε την νύχτα μας σε ξενοδοχείο ή ξενώνα στο παλιό χωριό. Κάσμπα Ραγιάν ή παρόμοιο.

Παρασκευή 10/4/26 Ημέρα 7η : Αΐτ Μπεν Χαντού – Κάσμπα Ταλαούτ – Μαρακές:
Πρωινή βόλτα μιας ώρας γύρω από την παλιά Κάσμπα Αΐτ Μπεν Χαντού, που αποτελεί Μνημείο Παγκόσμιας Κληρονομιάς της UNESCO. Το Ait Ben Haddou είναι ένα οχυρωμένο χωριό κατά μήκος της αρχαίας διαδρομής των καραβανιών μεταξύ της Σαχάρας και του Μαρακές. Στο Ait Ben Haddou θα δούμε την παραδοσιακή μαροκινή αρχιτεκτονική των Κάσμπα. Πρόκειται για ένα αρχαίο εμπορικό κέντρο και μια πρόσφατη τοποθεσία για γυρίσματα πολλών σειρών, συμπεριλαμβανομένου του Game of Thrones. Στη συνέχεια, θα οδηγηθούμε από γραφική διαδρομή στο Μαρακές όπου θα φτάσουμε περίπου το μεσημέρι. Μετά το μεσημεριανό γεύμα, ο τοπικός μας ξεναγός θα μας οδηγήσει στη Μεδίνα, σε μια επίσκεψη σε Σουκ, το παλάτι Bahia, το τζαμί Kotoubia και τους τάφους των Sadian. Διανυκτέρευση στο Riad Omar ή σε παρόμοιο ξενοδοχείο.

Μ.Σάββατο 11/4/26 Ημέρα 8η : ελεύθερος χρόνος στην πόλη πριν από τη μεταφορά στο αεροδρόμιο για την πτήση RAK ATH 12:25 Α3739 Άφιξη στην Αθήνα στις 18:30

Τι περιλαμβάνεται στην τιμή;
Μεταφορά από και προς το αεροδρόμιο στο Μαρόκο
Διαμονή στα βουνά Άτλαντα (καταφύγιο – ξενώνες),
Όλα τα γεύματα περιλαμβάνονται κατά τη διάρκεια της πεζοπορίας
Μαγείρισσες για τις κοιλάδες και το καταφύγιο,
Μουλάρια για τη μεταφορά των αποσκευών σας στις κοιλάδες και το καταφύγιο,
Αγγλόφωνοι ξεναγοί,
Στο δρόμο για την έρημο, περιλαμβάνονται:
Όλες οι διαμονές (πρωινό και δείπνο),
Σκηνές στην έρημο,
Ιππασία με καμήλες,
Ξενάγηση με οδηγό στο Ait benhaddou,
Ξενάγηση με οδηγό στο Timidrt kasbah,
Πεζοπορία γύρω από την όαση,
Διαμονή στο Μαρακές ( μόνο πρωινό),
Ξενάγηση με οδηγό στο Μαρακές για την 1η , 7η και 8η ημέρα,
Γεύματα στην έρημο,
Ασφάλεια έναντι ατυχήματος.

Δεν περιλαμβάνονται στην τιμή:
Αναψυκτικά/αλκοολούχα ποτά,
Φιλοξενίες και προσωπικά έξοδα,
Δείπνα στο Μαρακές,
Είσοδος σε μνημεία
Εισιτήρια για παλάτια και σχολείο Ben Yousef

Εξοπλισμός:
Για την ορειβατική ομάδα:
Μπορούν να συμμετέχουν ορειβάτες με πολύ καλή φυσική κατάσταση, γιατί οι συνθήκες μεγάλου υψομέτρου κατά την ανάβαση είναι απαιτητικές και Πλήρης ορειβατικός εξοπλισμός ένδυσης και υπόδησης. Θεωρείται σχεδόν βέβαιο ότι θα χρειαστούν κραμπόν και πιολέ αλλά αυτό θα οριστικοποιηθεί από το πρακτορείο μας όταν πλησιάζει το ταξίδι μας. Θα υπάρχει η δυνατότητα και ενοικίασης από το πρακτορείο με ανάλογο κόστος. Είναι απαραίτητη η γνώση χρήσης του εξοπλισμού. Θα προηγηθεί συνάντηση του συντονιστή με την ορειβατική ομάδα μόλις οριστικοποιηθούν οι κρατήσεις σε ημερομηνία που θα ανακοινωθεί σε εύθετο χρόνο.
Διαδικασία κρατήσεων και ακυρωτικά πτήσεων:
Για την κράτηση είναι απαραίτητη η προκαταβολή του ποσού των 600€ & αποστολή στοιχείων διαβατηρίου. Από αυτά τα χρήματα θα εκδοθεί το αεροπορικό σας εισιτήριο και τα υπόλοιπα θα παραμείνουν ως προκαταβολή για το κόστος του ταξιδιού σας. Η εξόφληση πρέπει να γίνει ένα μήνα πριν το ταξίδι
Κατηγορία ναύλου : Comfort flex ( περιλαμβάνει 1χειραποσκευή 8 κιλών + 1προσωπικό αντικείμενο να χωράει κάτω από το κάθισμα + 1 παραδοτέα αποσκευή 23 κιλών).
Για το ταξίδι είναι απαραίτητο το διαβατήριο και μαζί με την προκαταβολή είναι απαραίτητη η αποστολή σε φωτογραφία του διαβατηρίου (ακόμη κι αν είναι ληγμένο) για την σωστή αναγραφή του ονοματεπωνύμου στο αεροπορικό εισιτήριο.

Τα αεροπορικά εισιτήρια εκδίδονται άμεσα και θα είναι ατομικά με αρχική τιμή στα 444€ To εισιτήριο δεν μεταβιβάζονται σε άλλο άτομο. Σε περίπτωση ακύρωσης η αεροπορική εταιρεία επιστρέφει το ποσό παρακρατώντας 140€ από την τιμή έκδοσής του. Σε κάθε περίπτωση θα ενημερώνεστε για την διαμόρφωση της τιμής του.
Συντονίστρα Εύκολης πορείας : Καλλιόπη Δηλαβεράκη
Συντονιστής ανάβασης στην κορυφή Τουμπκαλ: Δημήτρης Δηλαβέρης

Κυκλάδες – Σίφνος : Εθελοντικός Καθαρισμός Μονοπατιών & ανοιξιάτικες εξερευνήσεις στο πανέμορφο νησί…
2026-04-13 08:00 - 2026-04-19 17:00
13-19/4/26
Κυκλάδες – Σίφνος : Εθελοντικός Καθαρισμός Μονοπατιών & ανοιξιάτικες εξερευνήσεις στο πανέμορφο νησί…
Περπατάμε μαζί. Φροντίζουμε μαζί. Ζούμε το νησί αλλιώς!!
Τη Δευτέρα 13/4 αναχωρούμε για τη Σίφνο με συνάντηση στο λιμάνι του Πειραιά, (θα ανακοινωθεί η ώρα απόπλου και το όνομα του πλοίου), ύστερα από πρόσκληση του Δήμου Σίφνου και του Συλλόγου Ενοικιαζομένων Δωματίων και Διαμερισμάτων Σίφνου, οι οποίοι θα φιλοξενήσουν τους εθελοντές μας και θα είναι πολύτιμοι αρωγοί στην τόσο σημαντική για τη Σίφνο δράση μας.
Οι εθελοντές του ΕΠΟΣ ΦΥΛΗΣ ενώνουμε τις δυνάμεις μας για να φροντίσουμε και να καθαρίσουμε από τη βλάστηση τμήματα του πεζοπορικού δικτύου μονοπατιών του νησιού, ενός από τα σημαντικότερα των Κυκλάδων. Μονοπάτια όπως το 2 Κάστρο – Φάρος, το Μονοπάτι 3 Απολλωνία – Πλατύς Γιαλός. το Μονοπάτι 6 Απολλωνία – Φλάμπουρο -Τόσο Νερό – Αγ. Ελευθέριος – Απολλωνία.(κυκλικό) θα είναι κάποιοι από τους προορισμούς μας και θα τύχουν της φροντίδας μας. Θα περπατήσουμε και θα εργαστούμε σε παλιούς δρόμους και πέτρινα καλντερίμια που για αιώνες συνέδεαν οικισμούς, ξωκλήσια, καλλιέργειες και παραλίες, αφήνοντας και εμείς το δικό μας θετικό αποτύπωμα στη διατήρηση της φυσικής και πολιτιστικής κληρονομιάς της Σίφνου. Οι εργασίες θα πραγματοποιούνται πρωινές ώρες (περίπου 4ωρες), με σεβασμό στο περιβάλλον και στο τοπίο, σε πνεύμα συνεργασίας και ομαδικότητας, ενώ ο Ε.Π.Ο.Σ.ΦΥΛΗΣ διαθέτει τα απαραίτητα εργαλεία και γάντια για όλους τους συμμετέχοντες.
Παράλληλα με το εθελοντικό έργο θα έχουμε την ευκαιρία να γνωρίσουμε τη Σίφνο στην πιο όμορφη εποχή της. Θα επισκεφθούμε την Παναγιά Πουλάτη, το ιστορικό Κάστρο με τη μαγευτική θέα στο Αιγαίο, την Απολλωνία και τον Αρτεμώνα με τη χαρακτηριστική κυκλαδίτικη αρχιτεκτονική και την εκκλησία των Επτά Μαρτύρων που στέκει αγέρωχη πάνω στο βράχο. Θα ανέβουμε στη Μονή του Προφήτη Ηλία στο ψηλότερο σημείο του νησιού για να απολαύσουμε την πανοραμική θέα, θα γνωρίσουμε πυργίσκους και περιστεριώνες λαϊκής αρχιτεκτονικής, θα ξεναγηθούμε στο Λαογραφικό Μουσείο και στον αρχαιολογικό χώρο του Αγίου Ανδρέα, θα επισκεφθούμε το παλιό μεταλλείο στο Αγγαλιδάκι και εργαστήρια κεραμικής που συνεχίζουν μια παράδοση αιώνων. Στο πρόγραμμα περιλαμβάνεται πεζοπορία στην ιδιαίτερα όμορφη παραθαλάσσια διαδρομή Φάρος – Γλυφό – Αποκοφτό, με εικόνες που αποτυπώνουν όλη τη γοητεία του σιφνέικου τοπίου, ενώ θα γευτούμε τα παραδοσιακά πιάτα του νησιού με πρώτη τη φημισμένη ρεβυθάδα στον φούρνο, όπως προστάζει η τοπική παράδοση.
Η συμμετοχή αφορά την κάλυψη του ακτοπλοϊκού εισιτηρίου με ομαδική έκπτωση και την οικονομική ενίσχυση των 20€/εθελοντή για τη συντήρηση και ανανέωση του εξοπλισμού που χρησιμοποιείται στους εθελοντικούς καθαρισμούς. Την Κυριακή 19/4 θα πραγματοποιηθεί αποχαιρετιστήριο κέρασμα και συμβολική βράβευση των εθελοντών από τον Δήμο Σίφνου και στη συνέχεια αναχώρηση για τον Πειραιά (θα ανακοινωθεί η ώρα και το πλοίο)
Δηλώσεις συμμετοχής στο Σύλλογο από 1/3/26 . Θα τηρηθεί Σειρά προτεραιότητας
Συντονιστές: μέλη του Δ.Σ.

26/4 Αρκαδία: Μαίναλο. Βαλτεσινίκο – Λαγκάδια (διάσχιση)
2026-04-26 07:00 - 19:00
26/4
Αρκαδία: Μαίναλο. Βαλτεσινίκο – Λαγκάδια (διάσχιση)
Το Βαλτεσινίκο είναι χτισμένο σε υψόμετρο 1.150 μέτρων σε μια πλαγιά του βόρειου Μαινάλου και αποτελεί έναν από τους πιο ορεινούς οικισμούς της Αρκαδίας και της Πελοποννήσου. Έχει ανακηρυχθεί παραδοσιακός οικισμός.
Τα Λαγκάδια, το «κρεμαστό χωριό της Πελοποννήσου», όπως αποκαλείται από παλιά, είναι ένα αριστούργημα φυσικό και αρχιτεκτονικό. Κτισμένο σε απότομη πλαγιά-αντέρεισμα του Μαινάλου μέσα σε πλούσια πράσινη βλάστηση, φαίνεται να κρέμεται πάνω από το άγριο φαράγγι που σχηματίζει το Λαγκαδιανό ποτάμι ή ποταμός Τουθόα κατά τον Παυσανία. Τα σπίτια του αποτελούν κόσμημα της παραδοσιακής αρχιτεκτονικής και εξαίρετων χτιστάδων.
Αναχώρηση 07:00 για το χωριό Βαλτεσινίκο απ’ όπου αρχίζουμε την πεζοπορία μας από την πλατεία, περνάμε δίπλα από το εντυπωσιακό πετρόχτιστο σχολείο και βγαίνουμε στον ανώτερο περιφερειακό του χωριού, θέση ανοιχτής θέας. Κερδίζουμε ύψος από μονοπάτι και τσιμεντόδρομο μέχρι τα 1250 μ, όπου πιάνουμε καλό μονοπάτι που διατρέχει την κορφή όπου φωλιάζει το Κάστρο Βαλτεσινίκου κατευθυνόμενοι μέχρι το εκκλησάκι Αγία Τριάδα.
Στο επόμενο τμήμα της διαδρομής διασχίζουμε μεγάλο ελατοδάσος από μια σειρά διαμορφωμένων μονοπατιών. Με μια μικρή παράκαμψη για την πηγή στης Γριάς στο Λιθάρι, θα ανηφορίσουμε λίγο, για να ξανά κατέβουμε κοντά στην Κρύα Βρύση. Μετά με ήπια υψομετρική ανάβαση μέχρι το διάσελο και άσφαλτο συνεχίζουμε για λίγο σε δασικό δρόμο για να διασχίσουμε μια δασωμένη ράχη και να φτάσουμε στη θέση Ελατάκος. Από το μεγάλο λιβάδι Γκριλάς, όπου χωράφια με καρυδιές, αλώνια και καλύβια, θα δούμε στα δυτικά τα Λαγκάδια και θα κατηφορίσουμε προς το χωρίο με ελιγμούς, ακολουθώντας πιο ομαλό πεδίο. Μετά από μικρή πηγή φτάνουμε σε χωματόδρομο και τον αφήνουμε για να περάσουμε κάτω από το εντυπωσιακό συγκρότημα των νερόμυλων Ράπη και να φτάσουμε πλέον στα Λαγκάδια (976μ.) και το ηρώο πεσόντων, από ένα συνδυασμό καλντεριμιών Ω.Π.: 6, Υ.Δ.: +545 -732, Β.Δ.: 1+ (15,30χλμ.)
Συντονιστής: Σταύρος Ανάγνου

Ν.Πίνδος. Τζουμέρκα: Καταφύδι (2.393μ.), Στρογγούλα (2.112μ.), Σκάλα Σταμάτη. Διήμερη διάσχιση της κορυφογραμμής των Τζουμέρκων. Πεζοπορίες. Συρράκο – Καλαρρύτες & Καταφύγιο – Άγναντα. Σπήλαιο Ανεμότρυπας. Αιτωλικό.
2026-04-30 16:00 - 2026-05-03 21:00
30/4 -3/5
Ν.Πίνδος. Τζουμέρκα: Καταφύδι (2.393μ.), Στρογγούλα (2.112μ.), Σκάλα Σταμάτη. Διήμερη διάσχιση της κορυφογραμμής των Τζουμέρκων. Πεζοπορίες. Συρράκο – Καλαρρύτες & Καταφύγιο – Άγναντα. Σπήλαιο Ανεμότρυπας. Αιτωλικό.

Πέμπτη: Αναχώρηση 16.00 για το οργανωμένο καταφύγιο του καταρράκτη (1.660μ.) όπου και όλες οι διανυκτερεύσεις και φτάνει το πούλμαν.
Παρασκευή: Δύσκολη πορεία: Στόχος μας είναι να διασχίσουμε τον βόρειο ορεινό όγκο των Τζουμέρκων ξεκινώντας από το καταφύγιο Καταρράκτη(1.670μ.) περνώντας από την θρυλική Σκάλα Σταμάτη, συνέχεια κι από εκεί μέσω των Ζωναριών περνώντας από την βάση της Ρόκας θα κατευθυνθούμε στην κορυφή της Στρογγούλας (2.112μ.) και θα ολοκληρωθεί η διάσχιση στο καταφύγιο των Πραμάτων. Επιστροφή οδικώς στο καταφύγιο Καταρράκτη. Ω.Π.: 9-10, Υ.Δ.: + 450 , Β.Δ.: 3 (12.5χλμ.) ή 7 με χιόνι. Απαραίτητος ο χειμερινός εξοπλισμός. Εναλλακτικά σε περίπτωση χιονιού η διαδρομή θα τροποποιηθεί με τις εξής επιλογές: Σκάλα Σταμάτη, Ζωνάρια, κατάβαση από την κορυφογραμμή της Ρόκας κι από τη θέση Αγκάθι κατεβαίνουμε στους Μελισουργούς παρακάμπτοντας την Στρογγούλα. Ως τρίτη εναλλακτική πρόταση, ανάλογα τη χιονοκάλυψη: από Σκάλα Σταμάτη συνεχίζουμε για Μπρέσιαννη – κορυφογραμμή Πλάκας (2.350μ.) – κατηφορίζουμε για Μπρέσιανη – κορυφογραμμή Πλάκας και κατέβασμα από τα Καγκέλια στους Μελισουργούς Ω.Π.: 8-9 συνολική Υ.Δ.: 1100, Β.Δ.: 2 (ανάλογα ποια διαδρομή θα πραγματοποιηθεί θα αλλάξουν και οι ώρες πορείας κλπ.)

Εύκολη πορεία: Η πεζοπορία μας αρχίζει από το καταφύγιο γύρω στις 09:00 το πρωί, ακολουθώντας το μονοπάτι που κινείται πάνω από τον υπέροχο καταρράκτη των Τζουμέρκων, τραβερσάρουμε κατεβαίνοντας σταδιακά απολαμβάνοντας την υπέροχη θέα μέχρι το χωριό Άγναντα (700μ.) μεταφερόμαστε οδικώς μαζί με την ορειβατική ομάδα στο καταφύγιο του Καταρράκτη (1.660μ.) όπου δείπνο και ξεκούραση (διάσχιση) Ω.Π.6-6.30, Υ.Δ.: – 860, Β.Δ.: 1+

Σάββατο: Δύσκολη πορεία: Ανάβαση από το καταφύγιο (1.660μ.) κι από τη βάση της κορυφής των Τζουμέρκων το Καταφίδι (2.393μ.). Από εκεί συνεχίζουμε προς την κορυφογραμμή με εκτεθειμένα περάσματα για Ακόνια – Ρουϊστα – Σκλάβα (2.088μ.) – Βουλγαρέλι. Η διαδρομή αυτή είναι μια απαιτητική διαδρομή και απευθύνεται σε άτομα με πολύ καλή φυσική κατάσταση, προτείνεται δε να πραγματοποιηθεί μόνο αν δεν υπάρχει χιόνι Ω.Π.: 12-13, Υ.Δ.: +750 – 900, Β.Δ.: 4 (16χλμ.). Ακολουθεί η μεταφορά μας οδικώς στο καταφύγιο Καταρράκτη. Εναλλακτικά και ανάλογα την χιονοκάλυψη, και τις συνθήκες θα υπάρχουν οι εξής επιλογές: Από το καταφύγιο τραβερσάρουμε από Σπληνέσα, Κίαφα, Στουρνάρι, Λάκα Πλέκιουζα, Σκλάβα και κατεβαίνουμε χαμηλότερα σε δρόμο ο οποίος θα μας οδηγήσει στο χωριό Βουργαρέλι (850μ.). Αυτή η διαδρομή είναι ασφαλής και όχι ιδιαίτερα μεγάλη. Απαραίτητος ο χειμερινός εξοπλισμός και άνεση κίνησης σε χιονισμένο πεδίο. Ω.Π.: 9-10, Υ.Δ.: +900 Β.Δ.: 7 με χιόνι.

Εύκολη πορεία: Μεταφορά με το λεωφορείο προς το χωριό Συρράκο. Πριν φτάσουμε στο χωριό αρχίζουμε την πεζοπορία από το δρόμο κοντά στο εκκλησάκι του Αγίου Γεωργίου (1.230μ.), σε θέση «μπαλκόνι» με υπέροχη θέα, συνεχίζει από το παλιό πέτρινο γεφύρι της Κουιάσας με κατεύθυνση τους Καλαρρύτες (1.150μ.) μέσα από το πανέμορφο δάσος Μπάτζας. Ακολουθεί περιήγηση στο χωριό Καλαρρύτες και στη συνέχεια πεζοπορία προς το Συρράκο (1.150μ.). Στο Συρράκο υπάρχει η δυνατότητα επίσκεψης στο μουσείο Κ. Κρυστάλη, του ποιητή που ύμνησε τα ελληνικά βουνά και περίπατος στο χωριό, ανάλογα το διαθέσιμο χρόνο μας. Οι Καλαρρύτες και το Συρράκο, είναι δύο μεγάλα κεφαλοχώρια με παραδοσιακά ηπειρώτικα πετρόχτιστα αρχοντικά εξαιρετικής τέχνης. Ω.Π.: 5-6,Υ.Δ.: 480μ, Β.Δ.:1

Κυριακή: Επίσκεψη στο σπήλαιο της Ανεμότρυπας στις 09:00 το πρωί. Βρίσκεται τρία χιλιόμετρα νοτιοδυτικά από την Πράμαντα, σε υψόμετρο 900 μέτρων και στο εσωτερικό του ξετυλίγεται η ομορφιά της φύσης μέσα σ’ ένα ονειρικό περιβάλλον. Έχει τρία επίπεδα και από το εσωτερικό του διέρχεται υπόγειος ποταμός και διαθέτει τρεις λιμνούλες κάτω από τους υπέροχους σταλαγμίτες του. Το αξιοποιημένο τμήμα του έχει μήκος 250μ. και ανακαλύφθηκε από δύο ντόπιους το 1960.

Στη συνέχεια αναχώρηση για τη λιμνοθάλασσα του Αιτωλικού όπου περίπατος και φαγητό πριν την επιστροφή μας

Για τις διανυκτερεύσεις στο καταφύγιο είναι απαραίτητος ο υπνόσακος και η μαξιλαροθήκη. Στην τιμή συμπεριλαμβάνεται το πρωϊνό και δύο δείπνα (Παρασκευής και Σαββάτου).

Συντονιστές ορειβατικών διαδρομών : Νίκος Μητρόπουλος & Κώστας Κατσούλης
Συντονιστές πεζοπορικών διαδρομών: Χρήστος Καρακώστας & ένα μέλος του Δ.Σ.
